Yehowa Odasefoi kɛ Amɛsane Yaa Saneyelihe | Nyɔŋmɔ Maŋtsɛyeli Lɛ\nTaakɛ Yesu gba fɔ̃ shi lɛ, maŋ nɔyelɔi kɛ jamɔŋ hiɛnyiɛlɔi tsɔɔ mlai anɔ amɛteɔ shi amɛwoɔ wɔshiɛmɔ nitsumɔ lɛ\n1, 2. (a) Mɛni jamɔŋ hiɛnyiɛlɔi lɛ nyɛ amɛfee shiɛmɔ nitsumɔ lɛ, shi te kaselɔi lɛ fee amɛnii yɛ he amɛhã tɛŋŋ? (b) Mɛni hewɔ kaselɔi lɛ kpaaa shiɛmɔ lɛ?\nSHIHILƐ nɛɛ ba yɛ afi 33 Ŋ.B., Pentekoste gbi lɛ sɛɛ nɔŋŋ. Ato Kristofoi asafo ni yɔɔ Yerusalem lɛ shishi otsii fioo komɛi pɛ sɛɛ ni enɛ ba. Eyɛ faŋŋ akɛ, Satan na enɛ akɛ be ni hi jogbaŋŋ ni ekɛbaatutua asafo lɛ. Etao akɛ ekpãta asafo lɛ hiɛ koni ekashwere ní amɛhe wa. Nɔŋŋ kɛkɛ ni Satan tsɔ ŋaa gbɛ nɔ ewo jamɔŋ hiɛnyiɛlɔi lɛ ayiŋ koni amɛtsĩ Maŋtsɛyeli shiɛmɔ nitsumɔ lɛ naa. Shi Yesu bɔfoi lɛ tee nɔ amɛkɛ ekãa shiɛ, ni hii kɛ yei babaoo ‘bahe Nuŋtsɔ lɛ nɔ amɛye.’—Bɔf. 4:18, 33; 5:14.\nKaselɔi lɛ amii shɛ amɛhe akɛ ‘egbɛ́i lɛ hewɔ lɛ abu amɛ mɛi ni sa akɛ abɔɔ amɛ ahora’\n2 Shiteekɛwolɔi nɛɛ amli wo la waa, ni amɛfee amɛnii lɛ ekoŋŋ—shi enɛ mli lɛ amɛwo bɔfoi lɛ fɛɛ tsuŋ. Kɛ̃lɛ, nyɔɔŋ lɛ Yehowa bɔfo lɛ bagbele tsũ lɛ shinai lɛ, ni be ni je tsɛreɔ lɛ náa kaselɔi lɛ ni amɛmiishiɛ ekoŋŋ! Amɛyamɔmɔ kaselɔi lɛ ekoŋŋ kɛtee akuashɔŋ lɛ hiɛ, ni akuashɔŋ lɛ wie eshi kaselɔi lɛ akɛ amɛmiiku mla ni awo amɛ akɛ amɛkashiɛ lɛ mli. Kaselɔi lɛ kɛ ekãa kɛɛ akɛ: “Esa akɛ aboɔ Nyɔŋmɔ moŋ toi fe gbɔmɛi.” Nɔyelɔi lɛ amli fu aahu akɛ “amɛto amɛyiŋ akɛ amɛaagbe” kaselɔi lɛ. Shi fimɔ be nɛɛ mli nɔŋŋ ni Mla tsɔɔlɔ Gamaliel, ni maŋ lɛ buɔ lɛ waa lɛ te shi ni ebɔi wiemɔ kɛbɔ akuashɔŋ lɛ kɔkɔ ekɛɛ: “Nyɛhumia shi [nyɛkwɛa jogbaŋŋ] . . . Nyɛŋmɛɛa nɛkɛ gbɔmɛi nɛɛ ahe ni nyɛkadia amɛsɛɛ.” Naakpɛɛ sane ji akɛ nɔyelɔi lɛ bo eŋaawoo lɛ toi ni amɛŋmɛɛ kaselɔi lɛ ahe ni amɛtee. Mɛni nakai hii anɔkwafoi lɛ fee? Amɛhãaa no agba amɛnaa, amɛtee nɔ amɛshiɛ, ni ‘amɛkpaaa nitsɔɔmɔ kɛ Kristo Yesu he sane kpakpa lɛ shiɛmɔ.’—Bɔf. 5:17-21, 27-42; Abɛi 21:1, 30.\n3, 4. (a) Mɛɛ gbɛ ni akɛtsu nii kɛjɛ jeeŋmɔ ni eye omanye Satan kɛtsuɔ nii kɛtutuaa Nyɔŋmɔ webii? (b) Mɛni wɔbaasusu he yɛ yitso nɛɛ kɛ yitsei enyɔ ni baanyiɛ sɛɛ lɛ amli?\n3 Nakai sane ni aye yɛ afi 33 Ŋ.B. tɔ̃ɔ lɛ bafee klɛŋklɛŋ shi ni ate awo Kristofoi asafo lɛ yɛ faŋŋ mli, shi jeee naagbee ji no. (Bɔf. 4:5-8; 16:20; 17:6, 7) Wɔbe nɛɛ amli hu lɛ, Satan hãa mɛi ni sumɔɔɔ anɔkwa jamɔ lɛ woɔ nɔyelɔi lɛ ayiŋ koni agu wɔshiɛmɔ nitsumɔ lɛ. Shiteekɛwolɔi efolɔ Nyɔŋmɔ webii anaa akɛ amɛkuɔ mla mli yɛ gbɛi srɔtoi anɔ. Naafolɔmɔi lɛ ekome ji wɔwoɔ maŋ loo akutsoŋ hirihiri—beiwolɔi ji wɔ. Eko hu ji akɛ wɔwoɔ mɛi ayiŋ koni amɛte shi amɛwo nɔyeli lɛ; ni wɔhɔ̃ɔ nii hu. Kɛ́ ehe bahia lɛ, wɔnyɛmimɛi lɛ yaa saneyelihei amɛyahãa aleɔ akɛ naafolɔmɔi lɛ ji amale. Mɛni ejɛ saji nɛɛ amli kɛba? Te saji ni saneyelihei bua afii nyɔŋmai komɛi ni eho nɛɛ saa ohe ŋmɛnɛ ehãa tɛŋŋ? Hã wɔpɛi saji ni aye lɛ ateŋ fioo komɛi amli wɔkwɛ bɔ ni eye ebua ‘kɛfã sane kpakpa lɛ he ni akɛma nɔ mi yɛ mla naa.’—Fil. 1:7.\n4 Wɔbaasusu bɔ ni wɔtee nɔ wɔfã wɔhegbɛ akɛ wɔshiɛɔ ní mɔ ko gbaaa wɔnaa lɛ he yɛ yitso nɛɛ mli. Yitsei enyɔ ni baanyiɛ sɛɛ lɛ baasusu saji komɛi ni wɔkɛtee saneyelihei yɛ mɔdɛŋ ni wɔbɔɔ koni wɔya nɔ wɔhi shi akɛ mɛi ni jɛɛɛ je lɛ mli, ni wɔhi shi yɛ Maŋtsɛyeli shishitoo mlai anaa lɛ he.\nBeiwolɔi—Loo Mɛi ni kɛ Anɔkwayeli Jajeɔ Nyɔŋmɔ Maŋtsɛyeli lɛ Amɛtsɔɔ?\n5. Mɛni hewɔ amɔmɔ Maŋtsɛyeli shiɛlɔi yɛ afi 1930 afii lɛ anaagbeegbɛ lɛ, ni mɛɛ yiŋ asafo lɛ hiɛnyiɛlɔi lɛ kpɛ?\n5 Afi 1930 afii lɛ anaagbeegbɛ lɛ, maŋtiasei ni yɔɔ Amerika niiaŋ fɛɛ lɛ ka akɛ amɛbaanyɛ Yehowa Odasefoi anɔ koni amɛná mla naa gbɛŋmɛɛ ko dani amɛnyɛ amɛshiɛ. Shi wɔnyɛmimɛi lɛ eyamiii nɔ akɛ esa akɛ amɛbi gbɛ dani amɛshiɛ. Anyɛɔ atsĩɔ gbɛŋmɛɛ naa, ni amɛheɔ amɛyeɔ akɛ nɔyelɔ ko kwraa bɛ hegbɛ akɛ eteɔ shi ewoɔ fãmɔ ni Yesu kɛhã Kristofoi akɛ amɛshiɛ Maŋtsɛyeli sane lɛ. (Mar. 13:10) Enɛ hã amɔmɔ Maŋtsɛyeli shiɛlɔi ohai abɔ. No hã mɛi ni nyiɛ asafo lɛ hiɛ lɛ kpɛ mli akɛ amɛkɛ sane lɛ baaya saneyelihe. Amɛsumɔ ni amɛhã ale akɛ, Maŋ lɛ kɛ naatsĩi komɛi ni teɔ shi woɔ mla eshwie Odasefoi lɛ anɔ, ni no hãaa amɛná hegbɛ amɛkɛ amɛhe awo amɛjamɔ nifeemɔi amli bɔ ni amɛsumɔɔ. Yɛ afi 1938 lɛ, sane ko ba, ni bɔ ni saneyelihe lɛ bua sane lɛ ehã lɛ batsɔ nɔ ni abaadamɔ nɔ atsu saji ni tamɔ nakai lɛ ahe nii wɔsɛɛ. Mɛni ba?\n6, 7. Mɛni ba Cantwell weku lɛ nɔ?\n6 Jufɔ leebi yɛ April 26, 1938 lɛ, Newton Cantwell, ni eye afii 60 lɛ; eŋa Esther; kɛ amɛbihii Henry, Russell, kɛ Jesse, ni ji gbɛgbalɔi krɛdɛɛi enumɔ nɛɛ tee akɛ amɛyaashiɛ yɛ New Haven, ni ji maŋtiase ni yɔɔ Connecticut lɛ. Anɔkwa, no mli lɛ amɛsaa amɛhe akɛ amɛbaaye fe gbi kome yɛ jɛmɛ. Mɛni hewɔ? Amɔmɔ amɛ shii abɔ momo, no hewɔ lɛ amɛyɔse akɛ abaanyɛ amɔ amɛ ekoŋŋ. Kɛ̃lɛ, enɛ hãaa ekãa ni Cantwell weku lɛ kɛshiɛɔ Maŋtsɛyeli sane lɛ naa aba shi. Amɛkɛ lɔlei enyɔ tee New Haven. Newton hiɛ amɛweku lɛ lɔle ni akɛ Biblia kasemɔ woji kɛ gramafon pɛmpɛbii ewo mli lɛ, ni Henry ni eye afii 22 lɛ hu hiɛ adafitswaa lɔle ni akɛshiɛɔ lɛ. Ni taakɛ amɛkpa gbɛ lɛ, ŋmɛlɛtswai fioo ko sɛɛ nɔŋŋ kɛkɛ ni polisifoi lɛ bamɔmɔ amɛ.\n7 Klɛŋklɛŋ lɛ, amɔ Russell ni eye afii 18 lɛ, no sɛɛ lɛ, amɔmɔ Newton kɛ Esther. No mli lɛ, Jesse ni eye afii 16 lɛ damɔ sɛɛ shɔŋŋ eekwɛ bɔ ni polisifoi lɛ emɔmɔ efɔlɔi kɛ enyɛmi nuu lɛ kɛyaa lɛ. Akɛni Henry miishiɛ yɛ maŋ lɛŋ he kroko hewɔ lɛ, eshwɛ oblanyo fioo Jesse kome too. Jesse wó egramafon lɛ ni etsa shiɛmɔ lɛ nɔ. Katolik hii enyɔ komɛi hã Jesse tswa Nyɛminuu Rutherford wiemɔ ni ehã ni yitso ji “Henyɛlɔi,” ni arikɔd lɛ ehã amɛ. Shi be ni amɛboɔ wiemɔ lɛ toi lɛ, amɛmli wo la aahu akɛ amɛtao akɛ amɛgba Jesse ma. Kpoo kɛkɛ ni Jesse shi amɛ etee, shi no sɛɛ etsɛɛɛ lɛ, polisifonyo ko mɔ lɛ. No hewɔ lɛ, ayawo Jesse hu tsuŋ. Polisifoi lɛ kɛ sane ko efɔ̃ɔɔ Nyɛmiyoo Cantwell nɔ, shi amɛkɛ sane fɔ̃ Nyɛminuu Cantwell kɛ ebihii lɛ anɔ. Kɛ̃lɛ, ahã amɛwo shika ko, ni aŋmɛɛ amɛhe nakai gbi lɛ nɔŋŋ kɛ shiwoo akɛ abaatsa nɔ sɛɛ mli.\n8. Mɛni hewɔ saneyelihe lɛ bu Jesse Cantwell fɔ akɛ eji beiwolɔ lɛ?\n8 Nyɔji fioo komɛi asɛɛ yɛ September afi 1938 lɛ akɛ Cantwell weku lɛ tee saneyelihe ni yɔɔ New Haven lɛ. Abu Newton, Russell, kɛ Jesse fɔ akɛ amɛbalaa shika be mli ni amɛbɛ he gbɛŋmɛɛ wolo. Weku nɛɛ bi Connecticut Saneyelihe Wulu lɛ shii abɔ koni akwɛ sane lɛ mli ekoŋŋ shi fɛɛ sɛɛ lɛ, abu Jesse fɔ akɛ ewoɔ maŋ hirihiri—eji beiwolɔ. Mɛni hewɔ? Ejaakɛ Katolik hii enyɔ ni bo wiemɔ ni Jesse tswa ehã amɛ toi lɛ yawie yɛ saneyelihe lɛ akɛ sane ni amɛbo toi lɛ gbeɔ amɛjamɔ lɛ he guɔ, ni ewoɔ amɛmli la. Wɔnyɛmimɛi ni nyiɛɔ asafo lɛ hiɛ lɛ bi koni Amerika Saneyelihe Wulu fe fɛɛ lɛ akwɛ bɔ ni abua sane lɛ ahã lɛ mli ekoŋŋ.\n9, 10. (a) Te Amerika Saneyelihe Wulu fe fɛɛ lɛ bua Cantwell weku lɛ sane lɛ amɛhã tɛŋŋ? (b) Mɛɛ gbɛ nɔ wɔnáa nakai sane ni aye lɛ he sɛɛ lolo?\n9 March 29, 1940 lɛ, Kojolɔ Nukpa Charles E. Hughes kɛ kojolɔi onukpai kpaanyɔ krokomɛi je shishi amɛbo saji ni Nyɛminuu Hayden Covington, ni eji lɔya kɛhã Yehowa Odasefoi lɛ wie lɛ toi jogbaŋŋ. * Be ni maŋtiase ni ji Connecticut lɛ lɔya lɛ kɛ esane lɛ fɔ̃ɔ kojolɔi lɛ ahiɛ koni ekɛma nɔ mi akɛ beilɔi ji Yehowa Odasefoi lɛ, kojolɔi lɛ ateŋ mɔ kome bi akɛ: “Aso ebɛ mli akɛ mɛi ni hi shi yɛ Kristo Yesu beaŋ lɛ eyanyaaa sane ni ebashiɛ lɛ he?” Connecticut maŋ lɛ lɔya lɛ hã hetoo akɛ: “Eyɛ mli, ni kɛ́ mikaiɔ jogbaŋŋ lɛ, etamɔ nɔ ni Biblia lɛ tsɔɔ nɔ ni afee Yesu yɛ sane ni eshiɛ lɛ hewɔ lɛ.” Mɛɛ sane po nɛ! Lɔyafonyo nɛɛ leee akɛ yɛ enaajiemɔ lɛ mli lɛ, ekɛ Odasefoi eto Yesu he, ni ekɛ mɛi ni bu Yesu fɔ lɛ hu to maŋ lɛ he. May 20, 1940 lɛ, Saneyelihe lɛ kojolɔi lɛ fɛɛ mu sane naa akɛ Odasefoi lɛ yeɔ bem.\nHayden Covington (hiɛgbɛ, teŋgbɛ), Glen How (abɛkugbɛ), kɛ mɛi krokomɛi ni miishi saneyelihe lɛ be ni amɛye omanye lɛ sɛɛ\n10 Mɛni sa kadimɔ waa yɛ bɔ ni Saneyelihe lɛ bua sane lɛ ehã lɛ mli? Elɛɛ hegbɛ ni mla lɛ kɛhãa akɛ mɛi baanyɛ amɛkɛ amɛhe awo jamɔŋ nifeemɔi amli lɛ mli koni kpokpaa, maŋtiase, loo nɔyeli ko akanyɛ edamɔ mla nɔ ekɛ naatsĩi ba jamɔi anɔ. Kɛfata he lɛ, Saneyelihe lɛ enaaa ‘nɔ ko yɛ Jesse jeŋba he ni tsɔɔ akɛ eefite maŋ toiŋjɔlɛ ni eewo maŋ lɛ mli hirihiri.’ No hewɔ lɛ, bɔ ni abua sane lɛ maa nɔ mi faŋŋ akɛ, Yehowa Odasefoi jeee beilɔi ni woɔ maŋ hirihiri. Mɛɛ omanye ni sa kadimɔ waa po Nyɔŋmɔ tsuji lɛ ye nɛkɛ! Mɛɛ gbɛ nɔ wɔnáa sane ni aye nɛɛ he sɛɛ lolo? Lɔya ko ni eji Yehowa Odasefonyo lɛ wie akɛ: “Hegbɛ ni wɔyɔɔ akɛ wɔnyɛɔ wɔkɛ wɔhe woɔ wɔjamɔŋ nifeemɔi amli ni mɔ ko kɛ shishiumɔ naatsĩi eshwieee wɔnɔ lɛ hãa wɔ, ákɛ Odasefoi ni yɔɔ ŋmɛnɛ lɛ, wɔnyɛɔ wɔshiɛɔ wɔhiɛnɔkamɔ he sane lɛ wɔhãa mɛi yɛ hei ni wɔyɔɔ lɛ.”\nAni Wɔwoɔ Yiŋ Koni Ate Shi Awo Nɔyeli —Aloo Wɔhãa Aleɔ Anɔkwale Lɛ?\nHetsɛ̃ ni Naa Wa ni Quebec Ená Ehã Nyɔŋmɔ kɛ Kristo kɛ Heyeli lɛ, Eji Hiɛgbele Kɛhã Canada Fɛɛ\n11. Mɛni wɔnyɛmimɛi lɛ fã he tã yɛ Canada, ni mɛni hewɔ?\n11 Afi 1940 afiiaŋ lɛ, Yehowa Odasefoi ni yɔɔ Canada lɛ kɛ shiteekɛwoo ni naa wa ko kpe. No hewɔ lɛ, yɛ afi 1946 lɛ, bɔ ni afee ni ahã mɛi ale bɔ ni maŋ lɛ ebuuu hegbɛ ni mɛi yɔɔ akɛ amɛjáa Nyɔŋmɔ lɛ, wɔnyɛmimɛi lɛ kɛ gbii 16 sɔŋŋ fã ta kɛja wolo ko ni yitso ji Hetsɛ̃ ni Naa Wa ni Quebec Ená Ehã Nyɔŋmɔ kɛ Kristo kɛ Heyeli lɛ, Eji Hiɛgbele Kɛhã Canada Fɛɛ. Wolo ni hiɛ baafai ejwɛ nɛɛ hã ana bɔ ni osɔfoi lɛ woɔ mɛi ayiŋ koni ate shi awo wɔnyɛmimɛi lɛ, bɔ ni polisifoi lɛ waa wɔnyɛmimɛi lɛ ayi, kɛ bɔ ni mɛi buaa amɛhe naa amɛbafeɔ wɔnyɛmimɛi lɛ basabasa yɛ Quebec. Wolo lɛ kɛɛ akɛ: “Aaya nɔ aamɔmɔ Yehowa Odasefoi lɛ bɔ ni kɛ mla kpãaa gbee. Akɛ naafolɔmɔi aaafee 800 eshwie Yehowa Odasefoi lɛ anɔ yɛ Greater Montreal.”\n12. (a) Te shiteekɛwolɔi fee amɛnii yɛ wolo ni ajara lɛ he amɛhã tɛŋŋ? (b) Mɛɛ tɔ̃mɔ akɛɛ wɔnyɛmimɛi lɛ tɔ̃? (Kwɛmɔ shishigbɛ niŋmaa lɛ hu.)\n12 Quebec Maŋ Nɔkwɛlɔ Maurice Duplessis kɛ Roman Katolik Osɔfo ko ni atsɛɔ lɛ Villeneuve fee ekome kɛfã “ta ni mɔbɔnalɛ bɛ mli” amɛshi Odasefoi yɛ nakai wolo lɛ hewɔ. Naafolɔmɔi ni akɛshwie Odasefoi lɛ anɔ lɛ ku bɔ he oyayaayai kɛjɛ 800 kɛshɛ 1,600. Nyɛmi yoo gbɛgbalɔ ko kɛɛ akɛ: “Polisifoi lɛ mɔmɔ wɔ aahu akɛ wɔnyɛɛɛ wɔkane shii abɔ ni amɔmɔ wɔ lɛ dɔŋŋ.” Kɛ́ ana Odasefoi ni miijara wolo lɛ eko lɛ, amɔmɔɔ amɛ ni afolɔɔ amɛnaa akɛ amɛmiija woji ni woɔ hewalɛ koni abutu nɔyeli lɛ. *\n13. Namɛi ji klɛŋklɛŋ mɛi ni aye amɛsane yɛ saneyelihe akɛ mɛi ni woɔ hewalɛ koni abutu nɔyeli lɛ, ni te saneyelihe lɛ bua sane lɛ ehã tɛŋŋ?\n13 Afi 1947 lɛ, Nyɛminuu Aimé Boucher kɛ ebiyei Gisèle, ni eye afii 18, kɛ Lucille, ni eye afii 11 lɛ ji klɛŋklɛŋ mɛi ni aye amɛsane yɛ saneyelihe akɛ mɛi ni woɔ hewalɛ koni abutu nɔyeli lɛ. No mli lɛ, amɛyajara wolo ni ji Hetsɛ̃ ni Naa Wa ni Quebec Ená lɛ yɛ he ko ni bɛŋkɛ amɛŋmɔ ni yɔɔ Quebec City gɔji lɛ wuoyigbɛ lɛ, shi ewa akɛ mɛi baahe amɛye akɛ beilɔi ji amɛ. Nyɛminuu Boucher baa ehe shi ni emli jɔ, eyatsuɔ nii yɛ eŋmɔ pɛmpɛoo lɛ mli, ni yɛ be kɛ beaŋ lɛ etaa okpɔŋɔ shwiili mli kɛyaa maŋ lɛ mli. Fɛɛ sɛɛ lɛ, eweku lɛ kɛ yiwaa ni atsĩ tã yɛ wolo ni aja lɛ mli lɛ eko kpe. Akɛni kojolɔ ni kwɛ sane lɛ sumɔɔɔ Odasefoi asane hewɔ lɛ, ekpɛlɛɛɛ odaseyeli ni maa nɔ mi akɛ sane ni akɛfɔ̃ Boucher weku lɛ nɔ lɛ ji amale lɛ nɔ. Moŋ lɛ, ekpɛlɛ mɛi ni folɔɔ Odasefoi lɛ anaa akɛ wolo ni ajaa lɛ woɔ basabasafeemɔ he hewalɛ lɛ asane lɛ nɔ, ni no hã abu Boucher weku lɛ fɔ. No hewɔ lɛ, kojolɔ lɛ sane lɛ kukufoo nɔŋŋ ji: Eji mla tɔ̃mɔ akɛ abaawie anɔkwale! Awo Aimé kɛ Gisèle tsuŋ akɛ amɛwoɔ mɛi ayiŋ koni ate shi awo nɔyeli lɛ, ni ahã oblayoo fioo Lucille hu ye gbii enyɔ yɛ tsuŋwoohe lɛ. Nyɛmimɛi lɛ kɛ sane lɛ tee Saneyelihe Wulu fe fɛɛ ni yɔɔ Canada lɛ, ni akpɛlɛ nɔ akɛ abaakwɛ amɛsane lɛ mli.\n14. Te nyɛmimɛi ni yɔɔ Quebec lɛ fee amɛnii amɛhã tɛŋŋ yɛ afii ni awa amɛyi lɛ amli?\n14 Nakai beaŋ nɔŋŋ lɛ, wɔnyɛmimɛi ni yɔɔ Quebec lɛ tee nɔ amɛshiɛ Maŋtsɛyeli sane lɛ yɛ bɔ ni atee nɔ atutua amɛ ahã lɛ fɛɛ sɛɛ—enɛ wo yibii ni sa kadimɔ waa. Be ni aja wolo lɛ yɛ afi 1946 lɛ sɛɛ afii ejwɛ mli lɛ, Odasefoi ni yɔɔ Quebec lɛ ayibɔ tee hiɛ kɛjɛ mɛi 300 kɛyashɛ mɛi 1,000! *\n15, 16. (a) Te Canada Saneyelihe Wulu fe fɛɛ lɛ bua Boucher sane lɛ amɛhã tɛŋŋ? (b) Mɛɛ hewalɛ kunimyeli nɛɛ ná yɛ wɔnyɛmimɛi lɛ kɛ mɛi krokomɛi anɔ?\n15 June, afi 1950 lɛ, Canada Saneyelihe Wulu fe fɛɛ lɛ, ni emli bii lɛ feɔ kojolɔi nɛɛhu lɛ bo Aimé Boucher sane lɛ toi. Nyɔji ekpaa sɛɛ, yɛ December 18, 1950 lɛ Saneyelihe lɛ bua sane lɛ, ni wɔye bem. Mɛni hewɔ? Nyɛminuu Glen How ni eji Odasefoi lɛ alɔya lɛ tsɔɔ mli akɛ, Saneyelihe lɛ kɛ wɔnyɛmi lɛ niiamlitsɔɔmɔ lɛ kpã gbee akɛ “mɛi ayiŋ ni awoɔ koni amɛte shi amɛwo nɔyeli” lɛ tsɔɔ akɛ akɔne mɛi ayiŋ ni amɛfee basabasa loo amɛbutu nɔyeli. Kɛ̃lɛ, “yiŋkɔnemɔ sane ko tamɔ nakai bɛ wolo ni ajara lɛ mli, no hewɔ lɛ emli wiemɔi lɛ eteee shi ewooo mla.” Nyɛminuu How kɛfata he akɛ: “Mi diɛŋtsɛ mina gbɛ nɔ ni Yehowa tsɔ ehã wɔye kunim lɛ.” *\n16 Anɔkwa, yiŋ ni Saneyelihe Wulu fe fɛɛ lɛ kpɛ lɛ bafee omanyeyeli kpele kɛhã Nyɔŋmɔ Maŋtsɛyeli lɛ. Ehã yiŋtoi ni adamɔ nɔ akɛ saji krokomɛi 122 tee saneyelihe kɛfolɔ Odasefoi ni yɔɔ Quebec lɛ anaa akɛ amɛwoɔ mɛi ayiŋ koni amɛbutu nɔyeli lɛ fɛɛ fee shwɛm. Kɛfata he lɛ, bɔ ni abua sane lɛ tsɔɔ akɛ, agbɛnɛ Canadabii kɛ Commonwealth maji lɛ amli bii lɛ yɛ hegbɛ akɛ amɛwieɔ nibii ni gbaa amɛnaa yɛ bɔ ni ayeɔ amɛmaŋ lɛ nɔ ahãa lɛ ahe ní mɔ ko gbaaa amɛnaa. Agbɛnɛ hu lɛ, omanyeyeli nɛɛ ku tutuamɔ ni Quebec sɔlemɔi lɛ kɛ nɔyeli lɛ tutuaa Yehowa Odasefoi aheyeli lɛ naa. *\nNihɔ̃ɔlɔi—Aloo Mɛi ni kɛ Ekãa Tswaa Nyɔŋmɔ Maŋtsɛyeli lɛ He Adafi?\n17. Mɛɛ gbɛ nɔ nɔyelii komɛi bɔɔ mɔdɛŋ koni amɛkudɔ wɔshiɛmɔ nitsumɔ lɛ?\n17 Taakɛ eba lɛ yɛ mra beaŋ Kristofoi lɛ agbɛfaŋ lɛ, Yehowa tsuji ni yɔɔ ŋmɛnɛ lɛ hu kɛ “Nyɔŋmɔ wiemɔ lɛ yeee jara.” (Kanemɔ 2 Korintobii 2:17.) Fɛɛ sɛɛ lɛ, nɔyelɔi komɛi sumɔɔ koni amɛkɛ jarayeli he mlai akudɔ wɔsɔɔmɔ nitsumɔ lɛ. Hã wɔsusu saji ni saneyelihei bua kɛkwɛ kɛji Yehowa Odasefoi ji nihɔ̃ɔlɔi aloo shiɛlɔi lɛ ateŋ enyɔ komɛi ahe wɔkwɛ.\n18, 19. Mɛni maŋ onukpai ni yɔɔ Denmark lɛ ka akɛ amɛbaafee kɛtsĩ shiɛmɔ nitsumɔ lɛ naa?\n18 Denmark. October 1, 1932 lɛ, awo mla ko ni hã ebafee tɔ̃mɔ akɛ mɔ ko baahɔ̃ɔ woji ni akala ni ehiɛɛɛ he gbɛŋmɛɛ wolo. Kɛ̃lɛ, wɔnyɛmimɛi lɛ eyabiii gbɛŋmɛɛ wolo ko. Enɔ jetsɛremɔ lɛ, shiɛlɔi enumɔ yashiɛ gbi muu lɛ fɛɛ yɛ Roskilde maŋ ni kã Denmark maŋtiase ni ji Copenhagen lɛ anaigbɛ, ni ekɛ maŋtiase nɛɛ teŋ jekɛmɔ shɛɔ kilomitai 30 kɛ sɛɛ. Be ni gbi lɛ baa naagbee lɛ, anaaa shiɛlɔi lɛ ateŋ mɔ kome ni atsɛɔ lɛ August Lehmann lɛ. Amɔ lɛ akɛ eehɔ̃ɔ nii ni ebɛ gbɛŋmɛɛ wolo.\n19 December 19, 1932 lɛ, akɛ August Lehmann tee saneyelihe. Ewie akɛ etee mɛi aŋɔɔ koni ekɛ woji ni adamɔ Biblia nɔ aŋmala ayaha amɛ, shi eyahɔ̃ɔɔ nii. Kojolɔ lɛ kɛ lɛ kpã gbee. Ewie akɛ: “Mɔ ni afolɔɔ enaa nɛɛ, . . . eyɛ nitsumɔ ni etsuɔ kɛkwɛɔ ehe, enáko shika ko yɛ shiɛmɔ ni eshiɛɔ lɛ mli, ni ekpaaa gbɛ hu akɛ ebaaná shika yɛ mli, moŋ lɛ efiteɔ shika yɛ eshiɛmɔ nitsumɔ lɛ he.” Saneyelihe lɛ kɛ Odasefoi lɛ kpã gbee, ni amɛbua sane lɛ akɛ anyɛŋ atsɛ Lehmann shiɛmɔ nitsumɔ lɛ “akɛ jarayeli.” Fɛɛ sɛɛ lɛ, Nyɔŋmɔ webii lɛ ahenyɛlɔi lɛ tswa amɛfai shi akɛ amɛbaatsĩ shiɛmɔ nitsumɔ lɛ naa yɛ nakai maŋ lɛ mli fɛɛ. (Lala 94:20) Maŋ lɛ lɔyafonyo lɛ hiɛ sane lɛ mli aahu kɛtee Saneyelihe Wulu fe fɛɛ lɛ. Mɛni wɔnyɛmimɛi lɛ fee yɛ he?\n20. Te Denmark Saneyelihe Wulu fe fɛɛ lɛ bua sane lɛ tɛŋŋ, ni mɛni wɔnyɛmimɛi lɛ fee?\n20 Otsi dani Saneyelihe Wulu fe fɛɛ lɛ baata shi kɛkwɛ sane lɛ mli lɛ, Odasefoi ni yɔɔ Denmark hei srɔtoi fɛɛ lɛ wo amɛshiɛmɔ nitsumɔ lɛ mli la. Yɛ Jufɔ October 3, 1933 lɛ, Saneyelihe Wulu fe fɛɛ lɛ bua sane lɛ ni ehã ale eyiŋkpɛɛ. Amɛkɛ saneyelihe fioo ni ye sane lɛ kpã gbee akɛ August Lehmann ekuuu mla ko mli. Bɔ ni abua sane lɛ tsɔɔ akɛ Odasefoi lɛ baanyɛ akã he ashiɛ ni mɔ ko gbaŋ amɛnaa. Nyɛmimɛi lɛ wo amɛshiɛmɔ lɛ mli ekãa fe tsutsu lɛ kɛjie hiɛsɔɔ kpo amɛtsɔɔ Yehowa yɛ kunim ni ehã amɛye lɛ hewɔ. Kɛjɛ be ni Saneyelihe lɛ bua sane nɛɛ amɛgbe naa kɛbashi ŋmɛnɛ lɛ, wɔnyɛmimɛi ni yɔɔ Denmark lɛ etee nɔ amɛshiɛ ní nɔyeli lɛ gbaaa amɛnaa.\nOdasefoi ekãalɔi ni yɔɔ Denmark yɛ afi 1930 afiiaŋ\n21, 22. Te Amerika Saneyelihe Wulu fe fɛɛ lɛ bua Nyɛminuu Murdock sane lɛ amɛhã tɛŋŋ?\n21 Amerika. Yɛ Hɔgbaa, February 25, 1940 lɛ, amɔ gbɛgbalɔ ko ni atsɛɔ lɛ Robert Murdock, Jr. kɛ Odasefoi krokomɛi kpawo be ni amɛshiɛɔ yɛ Jeannette, ni ji maŋ ko ni bɛŋkɛ Pittsburgh yɛ Pennsylvania lɛ. Abu amɛ fɔ akɛ amɛyaheee gbɛŋmɛɛ wolo ni baahã amɛnyɛ amɛjara amɛwoji lɛ. Nyɛmimɛi lɛ bi koni Amerika Saneyelihe Wulu fe fɛɛ lɛ akwɛ sane lɛ mli ekoŋŋ, ni Saneyelihe lɛ kpɛlɛ nɔ.\n22 May 3, 1943 lɛ, Saneyelihe lɛ bua sane lɛ ni ehã ale yiŋ ni ekpɛ ni buɔ Odasefoi lɛ bem lɛ. Saneyelihe lɛ tsɔɔ mli akɛ, ejaaa gbɛ akɛ abaahã nyɛmimɛi lɛ ayahe gbɛŋmɛɛ wolo dani amɛtsu amɛsɔɔmɔ nitsumɔ lɛ, ejaakɛ no “teɔ shi ewoɔ hegbɛ ni nyɛmimɛi lɛ yɔɔ yɛ Jakumaŋ lɛ Mla lɛ naa.” Saneyelihe lɛ tswa maŋtiase ni ji Jeannette lɛ mla lɛ efɔ̃, ejaakɛ “etsĩɔ hegbɛ ni ayɔɔ akɛ akalaa woji loo atswaa adafi lɛ kɛ hegbɛ ni ayɔɔ akɛ atsuɔ jamɔ nifeemɔi ahe nii lɛ” anaa. Be ni Kojolɔ William O. Douglas kɛ kojolɔi lɛ ateŋ mɛi saŋŋ ayiŋkpɛɛ lɛ fɔ̃ɔ jara mli lɛ, ewie akɛ, “jeee shiɛmɔ kɛkɛ Yehowa Odasefoi lɛ shiɛɔ; ni jeee jamɔŋ woji kɛkɛ amɛjaraa. Amɛtsuɔ enyɔ lɛ fɛɛ.” Ekɛfata he akɛ: “Esa akɛ aŋmɛɔ jamɔ nɛɛ gbɛ ni ekɛ ehe awo ejamɔŋ nifeemɔi lɛ fɛɛ amli . . . taakɛ aŋmɛɔ jamɔi krokomɛi lɛ agbɛ ni amɛfeɔ amɛsɔlemɔ yɛ amɛsɔlemɔtsui lɛ amli, ni amɛshiɛɔ hu yɛ amɛwiemɔ kpokui lɛ anɔ lɛ.”\n23. Mɛni hewɔ kunim srɔtoi ni wɔye yɛ afi 1943 lɛ he hiaa waa ŋmɛnɛ lɛ?\n23 Bɔ ni abua sane lɛ ahã lɛ baafee kunimyeli kpele kɛhã Nyɔŋmɔ webii lɛ. Ema nɔ mɛi diɛŋtsɛ ni wɔji lɛ nɔ mi—wɔji Kristofoi sɔɔlɔi, jeee jarayelɔi ni miitao shika. Yɛ nakai gbi krɛdɛɛ lɛ nɔ yɛ afi 1943 lɛ, Yehowa Odasefoi ye saji 12 amli kunim yɛ saji 13 ni akɛshi amɛ ní Murdock nɔ lɛ hu fata he lɛ yɛ Saneyelihe Wulu fe fɛɛ lɛ. Saneyelihe lɛ yiŋkpɛɛ lɛ bafee sa krɛdɛɛ ko ni agba afɔ̃ shi kɛhã saji krokomɛi ni aye nyɛsɛɛ nɛɛ; yɛ enɛ mli lɛ mɛi ni teɔ shi amɛwoɔ wɔsɔɔmɔ nitsumɔ lɛ taa saji anaa ekoŋŋ akɛ wɔbɛ hegbɛ akɛ wɔshiɛɔ Maŋtsɛyeli sane lɛ yɛ blohuiaŋ kɛ shĩai amli.\n24. Kɛ́ nɔyeli ko tsĩ wɔshiɛmɔ nitsumɔ lɛ naa lɛ, mɛni wɔfeɔ?\n24 Ákɛ Yehowa tsuji lɛ, kɛji nɔyelɔi lɛ hã wɔ mla naa hegbɛ koni wɔshiɛ Maŋtsɛyeli sane lɛ ni mɔ ko gbaaa wɔnaa lɛ, wɔhiɛ sɔɔ waa. Kɛ̃lɛ, kɛ́ nɔyeli ko gu wɔshiɛmɔ nitsumɔ lɛ, wɔtsakeɔ gbɛ ni wɔtsɔɔ nɔ wɔshiɛɔ lɛ mli, ni wɔyaa nɔ wɔtsuɔ wɔsɔɔmɔ nitsumɔ lɛ yɛ gbɛ ni baaye abua wɔ lɛ nɔ. Taakɛ eba lɛ yɛ kaselɔi lɛ agbɛfaŋ lɛ, “Esa akɛ aboɔ Nyɔŋmɔ moŋ toi fe gbɔmɛi.” (Bɔf. 5:29; Mat. 28:19, 20) Yɛ nakai beaŋ nɔŋŋ lɛ, wɔkɛ sane lɛ yaa saneyelihei koni akwɛ ni ajie naatsĩi ni akɛfɔ̃ wɔnitsumɔ lɛ nɔ lɛ. Susumɔ nɔkwɛmɔ nii enyɔ komɛi ahe okwɛ.\n25, 26. Mɛɛ nibii komɛi tee nɔ yɛ Nicaragua ni hã akɛ sane lɛ tee Saneyelihe Wulu fe fɛɛ lɛ, ni mɛni jɛ mli ba?\n25 Nicaragua. November 19, 1952 lɛ, maŋsɛɛ sɔɔlɔ Donovan Munsterman ni eji Nicaragua nitsumɔhe nine lɛ nɔkwɛlɔ lɛ tee nitsumɔhe ni kwɛɔ gbɛfãa he nibii anɔ (Office of Immigration) ni yɔɔ maŋtiase ni ji Managua lɛ mli lɛ. Afã lɛ koni eyana Captain Arnoldo García ni ji nakai nitsumɔhe lɛ onukpa fe fɛɛ lɛ. Onukpa nɛɛ kɛɛ Donovan akɛ, afã akɛ Yehowa Odasefoi fɛɛ ni yɔɔ Nicaragua lɛ “akashiɛ amɛtsɔɔmɔi lɛ amɛhã mɛi, ni amɛkajie amɛjamɔŋ nifeemɔi lɛ ayi hu amɛhã mɛi dɔŋŋ.” Be ni abi Captain García ni etsɔɔ nɔ hewɔ ni akpɛ yiŋ nɛɛ, egbala mli akɛ, nɔyeli lɛ maŋsɔɔlɔ lɛ hãko Odasefoi lɛ hegbɛ ni amɛbaanyɛ amɛkɛtsu shiɛmɔ nitsumɔ lɛ, ni aawie akɛ amɛji Komunistbii. Namɛi ji wɔnaafolɔlɔi nɛɛ? Amɛ ji Roma Katolik osɔfoi lɛ.\nNyɛmimɛi ni yɔɔ Nicaragua be ni atsĩ amɛnaa lɛ\n26 Oya nɔŋŋ ni Nyɛminuu Munsterman yabi nɔyeli lɛ nitsumɔhe ko (Ministry of Government and Religions) kɛ maŋ Nɔyelɔ Anastasio Somoza García koni akwɛ sane lɛ mli, shi amɛfeee he nɔ ko. No hewɔ lɛ, nyɛmimɛi lɛ tsake gbɛi anɔ ni amɛtsɔɔ amɛshiɛɔ lɛ amli. Amɛŋa Maŋtsɛyeli Asa lɛ, amɛkpe yɛ kui bibii amli, ni amɛkpa gbɛjegbɛi anɔ odaseyeli, shi amɛtee nɔ amɛshiɛ Maŋtsɛyeli sane lɛ. Nakai beaŋ nɔŋŋ lɛ, amɛkɛ sane lɛ yafɔ̃ Nicaragua Saneyelihe Wulu fe fɛɛ lɛ hiɛ koni amɛkwɛ ni ajie naatsĩi lɛ. Adafitswaa woji tswa naatsĩi lɛ kɛ sane ni wɔnyɛmimɛi lɛ kɛyafɔ̃ saneyelihe lɛ hiɛ lɛ he adafi waa, ni Saneyelihe Wulu fe fɛɛ lɛ kpɛlɛ nɔ akɛ amɛbaakwɛ sane lɛ mli. Mɛni jɛ mli ba? Yɛ June 19, afi 1953 lɛ, Saneyelihe lɛ kojolɔi fɛɛ ni kwɛ sane lɛ mli lɛ bua akɛ Odasefoi lɛ yeɔ bem. Saneyelihe lɛ na akɛ, naatsĩi lɛ teɔ shi ewoɔ hegbɛ ni maŋbii lɛ fɛɛ yɔɔ yɛ wiemɔ, henilee kɛ hemɔkɛyeli mli lɛ. Saneyelihe lɛ fã hu akɛ, esa akɛ Nicaragua nɔyeli lɛ aku sɛɛ ekɛ Odasefoi lɛ aye jogbaŋŋ taakɛ eji tsutsu lɛ.\n27. Mɛni hewɔ Nicaraguabii lɛ anaa kpɛ amɛhe yɛ bɔ ni Saneyelihe lɛ bua sane lɛ hã lɛ he lɛ, ni te wɔnyɛmimɛi lɛ na kunimyeli nɛɛ amɛhã tɛŋŋ?\n27 Nicaraguabii lɛ anaa kpɛ amɛhe akɛ Saneyelihe Wulu lɛ bua akɛ Odasefoi lɛ yeɔ bem. Kɛyashi be ni abua sane nɛɛ, no mli lɛ osɔfoi yɛ mɛi anɔ hewalɛ aahu akɛ, Saneyelihe lɛ sumɔɔɔ ni amɛkɛ amɛ aná naagba ko. Kɛfata he lɛ, hegbɛi wuji ni amraloi lɛ yɔɔ hewɔ lɛ, ekpakpa ko dani Saneyelihe lɛ nyɛɔ eyeɔ sane eshiɔ amɛ. Wɔnyɛmimɛi lɛ na faŋŋ akɛ, amɛ-Maŋtsɛ lɛ ni buɔ amɛhe lɛ hewɔ ni amɛye kunim ni amɛkã he amɛshiɛɔ lɛ.—Bɔf. 1:8.\n28, 29. Mɛɛ nibii tee nɔ yɛ Zaire yɛ afi 1980 afii lɛ teŋgbɛ?\n28 Zaire. Afi 1980 afii lɛ teŋgbɛ lɛ, no mli Odasefoi aaafee 35,000 yɔɔ Zaire maŋ ni amrɔ nɛɛ atsɛɔ lɛ Democratic Republic of Congo lɛ mli. Bɔ ni afee ni anyɛ atsu shweremɔ ni baa oyayaayai lɛ he nii lɛ, nitsumɔhe nine lɛ bɔi tsũi heei amaamɔ. Yɛ December afi 1985 lɛ, afee majimaji ateŋ kpee yɛ maŋtiase ni ji Kinshasa lɛ mli, ni mɛi 32,000 jɛ je lɛŋ hei srɔtoi amɛbayi maŋtiase lɛ stediɔm lɛ obɔ̃. Kɛ̃lɛ, Yehowa tsuji lɛ ashihilɛ lɛ babɔi tsakemɔ. Mɛni ba?\n29 Nyɛminuu Marcel Filteau, ni ji maŋsɛɛ sɔɔlɔ ni jɛ Quebec, Canada, ni awa lɛ yi hu yɛ Duplessis nɔyeli lɛ shishi lɛ sɔmɔ yɛ Zaire yɛ no beaŋ. Etsɔɔ nɔ ni ba lɛ mli akɛ: “Yɛ March 12, 1986 lɛ, akɛ wolo ko bahã nyɛmimɛi ni nyiɛ asafo lɛ hiɛ lɛ koni amɛle akɛ, agu Yehowa Odasefoi ni yɔɔ Zaire lɛ asɔɔmɔ nitsumɔ lɛ.” Maŋ hiɛnyiɛlɔ Mobutu Sese Seko ji mɔ ni kɛ ewaonaa gbɛ́i wo wolo lɛ shishi.\n30. Mɛɛ yiŋ ko ni yɔɔ hiɛdɔɔ ehe bahia ni Nitsumɔhe Nine Ajinafoi Akuu lɛ akpɛ, ni mɛni amɛkpɛ mli akɛ amɛbaafee?\n30 Enɔ jetsɛremɔ lɛ, maŋ lɛ redio nitsumɔhe lɛ tswa adafi akɛ: “Kɛjɛ kɛyaa nɛɛ, wɔnuŋ Yehowa Odasefoi lɛ ahe dɔŋŋ yɛ Zaire.” Nɔŋŋ kɛkɛ ni abɔi nyɛmimɛi lɛ ayiwaa. Afite Maŋtsɛyeli Asai, aloo wɔnyɛmimɛi lɛ anibii, amɔmɔ amɛ, awo amɛ tsuŋ, ni ayiyii amɛ. Awo gbekɛbii ni ji Odasefoi lɛ po tsuŋ. Yɛ October 12, 1988 lɛ, nɔyeli lɛ shɔ̃ wɔsafo lɛ nibii, ni amɛhã asraafoi akuu ko (Civil Guard) yahi nitsumɔhe nine lɛ. Nyɛmimɛi ni nyiɛ asafo lɛ hiɛ lɛ kɛ sane lɛ tee saneyelihe kɛbi koni Maŋ Hiɛnyiɛlɔ Mobutu ahã asaa akwɛ sane lɛ mli ekoŋŋ, shi afooo amɛdaaŋ. No hewɔ lɛ, ebabi ni Nitsumɔhe Nine Ajinafoi Akuu lɛ akpɛ yiŋ ko ni yɔɔ hiɛdɔɔ, no ji: “Ani esa akɛ wɔkɛ sane lɛ aya Saneyelihe Wulu lɛ, aloo wɔmɛ?” Timothy Holmes ni eji maŋsɛɛ sɔɔlɔ kɛ Nitsumɔhe Nine Ajinafoi Akuu lɛ asaji ahe gbɛjianɔtolɔ hu yɛ no beaŋ lɛ kɛɛ akɛ: “Wɔkwɛ Yehowa gbɛ kɛhã sɛɛyoomɔ kɛ gbɛtsɔɔmɔ.” Be ni wɔkɛ sɔlemɔ esusu nibii ahe sɛɛ lɛ, ajinafoi akuu lɛ nu he akɛ, jeee be ni sa ákɛ akɛ sane lɛ aya Saneyelihe Wulu lɛ nɛ. Moŋ lɛ, amɛkɛ amɛjwɛŋmɔ ma gbɛi anɔ ni amɛbaatsɔ amɛye abua nyɛmimɛi lɛ, kɛ bɔ ni abaafee aya nɔ atsu shiɛmɔ nitsumɔ lɛ nɔ.\n“Be ni ayeɔ sane lɛ yɛ saneyelihe lɛ, wɔna bɔ ni Yehowa nyɛɔ etsakeɔ nibii ehãa”\n31, 32. Mɛɛ yiŋ ni sa kadimɔ waa Zaire Saneyelihe Wulu fe fɛɛ lɛ kpɛ, ni te ená wɔnyɛmimɛi lɛ anɔ hewalɛ ehã tɛŋŋ?\n31 Afii saŋŋ ho. Yiwaa ni akɛbaa Odasefoi lɛ anɔ lɛ anaa ba shi, ni bulɛ ni ayɔɔ kɛhã hegbɛ ni maŋbii lɛ yɔɔ lɛ tee hiɛ. Nitsumɔhe Nine Ajinafoi Akuu lɛ mu sane naa akɛ, be eshɛ agbɛnɛ ni esa akɛ abi koni Saneyelihe Wulu fe fɛɛ ni yɔɔ Zaire lɛ akwɛ sane lɛ mli ekoŋŋ. Nɔ ni sa kadimɔ jogbaŋŋ ji, Saneyelihe Wulu lɛ kpɛlɛ nɔ akɛ amɛbaatsɛ sane lɛ. Kɛkɛ ni yɛ January 8, 1993 lɛ, aaafee afii kpawo yɛ naatsĩi lɛ sɛɛ lɛ, Saneyelihe lɛ bua akɛ nɔyeli lɛ kɛ Odasefoi lɛ eyayeee jogbaŋŋ yɛ mla naa, ni amɛjie naatsĩi lɛ. Bo lɛ susumɔ nɔ ni no tsɔɔ lɛ he okwɛ! Kojolɔi lɛ kɛ amɛwala wo oshara mli, amɛtsake maŋ hiɛnyiɛlɔ lɛ yiŋkpɛɛ lɛ! Nyɛminuu Holmes kɛɛ akɛ: “Be ni ayeɔ sane lɛ yɛ saneyelihe lɛ, wɔna bɔ ni Yehowa nyɛɔ etsakeɔ nibii ehãa.” (Dan. 2:21) Kunimyeli nɛɛ wo wɔnyɛmimɛi lɛ ahemɔkɛyeli lɛ mli hewalɛ waa. Amɛnu he akɛ, Maŋtsɛ Yesu kudɔ ewebii lɛ, ni ehã amɛle be ni sa kɛ bɔ ni sa akɛ atsu sane lɛ he nii.\nOdasefoi ni yɔɔ Democratic Republic of Congo lɛ amii shɛ amɛhe akɛ amɛbaajá Yehowa agbɛnɛ ni mɔ ko gbaŋ amɛnaa\n32 Akɛni ajie naatsĩi lɛ hewɔ lɛ, aŋmɛ nitsumɔhe nine lɛ gbɛ koni ehã maŋsɛɛ sɔɔlɔi aba, amɛmamɔ tsũi hee, ni amɛshɛ Biblia kasemɔ woji. * Kwɛ miishɛɛ kpele ni eji kɛhã Nyɔŋmɔ webii ni yɔɔ je lɛŋ fɛɛ lɛ akɛ Yehowa buɔ ewebii lɛ amumɔŋ hilɛkɛhamɔ he!—Yes. 52:10.\n‘Yehowa Ji Miyelikɛbualɔ’\n33. Mɛni wɔkaseɔ yɛ saji ni aye yɛ saneyelihei lɛ ateŋ fioo komɛi ni wɔsusu he nɛɛ amli?\n33 Mla naa saji komɛi ni wɔsusu he nɛɛ tsɔɔ akɛ Yesu ehi shi yɛ eshiwoo lɛ naa, no ji: “Mahã nyɛ naabu [loo wiemɔi] kɛ nilee ni nyɛhenyɛlɔi lɛ fɛɛ nyɛŋ naa adamɔ ni amɛnyɛŋ naa amɛku hu.” (Kanemɔ Luka 21:12-15.) Bei komɛi lɛ, Yehowa hãa wɔ ŋmɛnɛ beaŋ Gamaliel koni ekɛbu ewebii lɛ ahe, ni bei komɛi hu lɛ ehãa anáa kojolɔi kɛ lɔyafoi ni yɔɔ ekãa koni amɛkwɛ ni aye jalɛsane. Yehowa ehã wɔhenyɛlɔi lɛ atawuu nibii lɛ efee yaka. (Kanemɔ Yesaia 54:17.) Shiteekɛwoo nyɛŋ atsĩ Nyɔŋmɔ nitsumɔ lɛ naa kɔkɔɔkɔ.\n34. Mɛni hewɔ kunim srɔtoi ni wɔye yɛ saneyelihei lɛ sa kadimɔ waa lɛ, ni mɛni no tsɔɔ? (Kwɛmɔ akrabatsa ni ji “ Kunim Srɔtoi ni Aye yɛ Saneyelihe Wuji Amli ni Sa Kadimɔ Waa ni Hã Maŋtsɛyeli Shiɛmɔ lɛ Tee Hiɛ” lɛ hu.)\n34 Mɛni hewɔ omanye ni wɔyeɔ yɛ saneyelihei lɛ sa kadimɔ waa nakai lɛ? Susumɔ enɛ he okwɛ: Yehowa Odasefoi jeee hiɛnaanɔbii loo mɛi ni yɔɔ hegbɛi wuji. Wɔfɔ̃ɔɔ oshiki, wɔkɛ wɔhe wooo maŋkwramɔŋ saji amli, ni wɔwooo maŋkwralɔi ayiŋ hu. Kɛfata he lɛ, abuɔ wɔnyɛmimɛi ni akɛyaa saneyelihei lɛ akɛ ‘amɛjeee woloŋlelɔi kɛ nilelɔi.’ (Bɔf. 4:13) No hewɔ lɛ, yɛ adesai asusumɔ naa lɛ, saneyelihei lɛ bɛ nɔ ko tsɔ ni amɛbaadamɔ nɔ amɛye sane ahã wɔ, ní eye eshi jamɔŋ hiɛnyiɛlɔi kɛ maŋkwralɔi hewalɔi ni teɔ shi amɛwoɔ wɔ lɛ. Fɛɛ sɛɛ lɛ, saneyelihei ebu wɔ bem shii abɔ! Kunim srɔtoi ni wɔye yɛ saneyelihei lɛ maa nɔ mi akɛ, wɔnyiɛ “yɛ Nyɔŋmɔ hiɛ, yɛ Kristo mli.” (2 Kor. 2:17) No hewɔ lɛ, wɔkɛ bɔfo Paulo feɔ ekome kɛkɛɔ akɛ: ‘Yehowa ji miyelikɛbualɔ, misheŋ gbeyei.’—Heb. 13:6.\n^ kk. 9 Sane ni aye ni ji Cantwell v. State of Connecticut lɛ ji saji 43 ni akɛtee Amerika Saneyelihe Wulu fe fɛɛ ni Nyɛminuu Hayden Covington baadamɔ wɔnyɛmimɛi lɛ anajiaŋ efã he lɛ ateŋ klɛŋklɛŋ nɔ. Egbo yɛ afi 1978. Eŋa Dorothy kɛ anɔkwayeli sɔmɔ Yehowa kɛyashi egbo yɛ afi 2015 be ni eye afii 92.\n^ kk. 12 Afee mla ni adamɔ nɔ abu wɔnyɛmimɛi lɛ fɔ lɛ yɛ afi 1606. Mla nɛɛ ŋmɛɔ kojolɔi lɛ gbɛ koni amɛbu mɔ ko fɔ kɛ́ amɛnu he akɛ mɔ lɛ wiemɔ lɛ baawo maŋ lɛŋ hirihiri—kɛ́ mɔ lɛ wiemɔ lɛ ji anɔkwale po lɛ, abuɔ lɛ fɔ.\n^ kk. 14 Yɛ afi 1950 lɛ, no mli lɛ, be fɛɛ sɔɔlɔi 164 sɔmɔɔ yɛ Quebec—amɛteŋ 63 ji mɛi ni egbe Gilead tsɔsemɔ naa ni amɛjɛ amɛsuɔmɔ mli amɛkpɛlɛ akɛ amɛbaasɔmɔ yɛ maŋ nɛɛ mli ekɔɔɔ he eko shiteekɛwoo ni naa wa ni mɛɔ amɛ yɛ jɛmɛ.\n^ kk. 15 Nyɛminuu W. Glen How ji lɔyafonyo ko ni yɔɔ ekãa ni kɛ hesaa fã Yehowa Odasefoi lɛ ahe yɛ saneyelihei ni yɔɔ Canada lɛ kɛ maji krokomɛi anɔ kɛjɛ afi 1943 kɛyashi afi 2003.\n^ kk. 16 Kɛ́ ootao ole sane nɛɛ he nibii krokomɛi lɛ, kwɛmɔ sane ni ji “The Battle Is Not Yours, but God’s” (“Ta lɛ Jeee Nyɛnɔ, Nyɔŋmɔ Ta Ni”) ni je kpo yɛ April 22, 2000, Awake! lɛ baafa 18-24 lɛ.\n^ kk. 32 Naagbee mli aahu lɛ, asraafoi akuu nɛɛ shi nitsumɔhe nine lɛ; shi ayama nitsumɔhe nine hee yɛ he kroko.\nMɛni saneyelihe lɛ fee kɛma nɔ mi akɛ wɔji sɔɔlɔi loo shiɛlɔi, shi jeee beilɔi, mɛi ni woɔ mɛi ayiŋ koni abutu nɔyeli, ni wɔjeee nihɔ̃ɔlɔi hu?\nMɛɛ gbɛ nɔ wɔkã he wɔnáa saji komɛi ni aye kɛho lɛ ahe sɛɛ?\nKɛ́ atsĩ wɔshiɛmɔ nitsumɔ lɛ naa lɛ, te wɔfeɔ wɔnii wɔhãa tɛŋŋ?\nKɛ́ wɔmiikwɛ yɛ adesa susumɔ naa lɛ, mɛni hewɔ kunim wuji komɛi ni Yehowa tsuji eye yɛ saneyelihei lɛ sa kadimɔ waa lɛ?\nMɛɛ gbɛ nɔ saji srɔtoi ni aye yɛ saneyelihei lɛ ewaje ohemɔkɛyeli?\nKUNIM SRƆTOI NI AYE YƐ SANEYELIHE WUJI AMLI NI SA KADIMƆ WAA NI HÃ MAŊTSƐYELI SHIƐMƆ LƐ TEE HIƐ\nYIŊKPƐƐ November 11, 1927\nSANE Jamɔŋ heyeli.\nNƆ NI BA Be ni Nyɛminuu Adolf Huber shiɛɔ lɛ, polisifonyo ko mɔ lɛ akɛ eefite jamɔŋ toiŋjɔlɛ, ni ehé Biblia kasemɔ woji ni ehiɛ lɛ yɛ edɛŋ.\nBƆ NI ABUA SANE LƐ Nyɛminuu Huber fã enaa yɛ Saneyelihe Wulu lɛ kojolɔi lɛ ahiɛ kɛtsɔɔ nɔ hewɔ ni ekɛ polisifonyo lɛ nifeemɔ lɛ kpãaa gbee lɛ. Kojolɔi lɛ tsɔɔ akɛ kɛ́ ahé jamɔŋ woji yɛ mɔ ko dɛŋ lɛ, etsɔɔ akɛ ate shi awo “jamɔŋ heyeli ni mɔ lɛ yɔɔ lɛ.”\nNƆ NI JƐ MLI BA Yiŋkpɛɛ nɛɛ hãaa polisifoi lɛ kɛ amɛhe awo Biblia Kaselɔi lɛ ashiɛmɔ he saji amli dɔŋŋ.\nYIŊKPƐƐ July 9, 1935\nSANE Hegbɛ akɛ atsɔɔ susumɔ.\nNƆ NI BA Amɔmɔ Odasefoi ekpaa, ni afolɔ amɛnaa akɛ amɛmiijara woji ni “woɔ maŋ hirihiri ni kɛ maŋ lɛ woɔ oshara mli.” Awo nyɛmimɛi lɛ tsuŋ gbii 15.\nBƆ NI ABUA SANE LƐ Saneyelihe Wulu fe fɛɛ lɛ na akɛ Odasefoi lɛ efeee basabasa yɛ amɛshiɛmɔ nitsumɔ lɛ mli, amɛwoji lɛ kɛ maŋ lɛ wooo oshara mli, ni amɛyɛ hegbɛ akɛ amɛkɛ mɛi gbaa amɛsusumɔi ahe saji.\nNƆ NI JƐ MLI BA Sane ni abua nɛɛ kɛ Odasefoi asaji krokomɛi 530 lɛ amli ekomɛi ni aye kɛjɛ afi 1933 kɛyashi afi 1939 lɛ hã aná mla naa hegbɛ ni hã nyɛmimɛi lɛ tee nɔ amɛshiɛ. Amrɔ nɛɛ, wɔmiishiɛ ni agbaaa wɔnaa.\nYIŊKPƐƐ March 17, 1953\nMAŊ The Netherlands\nSANE Hegbɛ akɛ atsɔɔ susumɔ, loo akalaa woji.\nNƆ NI BA Amɔ Nyɛminuu Pieter Havenaar akɛ eku mla ni tsɔɔ akɛ ja Jufɔ kɛ Shɔ leebi ŋmɛlɛ 9:00 kɛyashi 11:00 pɛ abaanyɛ ajara woji ahã mɛi lɛ mli.\nBƆ NI ABUA SANE LƐ Saneyelihe Wulu lɛ tsɔɔ akɛ nakai mla lɛ naa wa kwraa tsɔ.\nNƆ NI JƐ MLI BA Yiŋkpɛɛ nɛɛ gu mlai fɛɛ ni tsĩɔ woji ajaramɔ naa ni hãaa anyɛ akɛ he awo woji ajaramɔ mli kwraa lɛ.\nYIŊKPƐƐ October 6, 1953\nSANE Hegbɛ akɛ akɛ he dɔmɔɔ jamɔ ko loo atsɔɔ susumɔ.\nNƆ NI BA Maŋtiase ni ji Quebec lɛ mla ko biɔ ni aná gbɛŋmɛɛ wolo kɛjɛ polisifoi adɛŋ dani ajara woji. Awo Nyɛminuu Laurier Saumur ni eji nɔkwɛlɔ gbɛfalɔ lɛ tsuŋ nyɔji etɛ akɛ eku mla nɛɛ mli.\nBƆ NI ABUA SANE LƐ Saneyelihe Wulu lɛ na akɛ eji tɔ̃mɔ ákɛ akɛ mla nɛɛ tsu nii yɛ Yehowa Odasefoi agbɛfaŋ. Kojolɔi lɛ yɔse akɛ woji ni Yehowa Odasefoi kalaa ni amɛjaraa lɛ ji amɛ-Kristofoi ajamɔ lɛ fã ko ni fataaa woji ni maŋ mla guɔ lɛ ahe.\nNƆ NI JƐ MLI BA Yiŋkpɛɛ nɛɛ hã afolɔ naafolɔmɔi 1,600 sɔŋŋ ni akɛshi mɛi yɛ mla nɛɛ hewɔ yɛ Quebec kpokpaa lɛ nɔ lɛ amli.\nYIŊKPƐƐ July 13, 1983\nNƆ NI BA Amɔmɔ wɔnyɛmimɛi yei enyɔ akɛ amɛmiijara woji ni adamɔ Biblia lɛ nɔ akala. Afolɔ amɛnaa akɛ “amɛmiiwo maŋ lɛŋ hirihiri, ni amɛmiifite maŋ lɛ toiŋjɔlɛ” no hewɔ lɛ, awo amɛ tsuŋ gbii enumɔ.\nBƆ NI ABUA SANE LƐ Saneyelihe Wulu lɛ enaaa nɔ ko ni tsɔɔ akɛ wɔnyɛmimɛi lɛ eku mla lɛ mli, ni amɛnaaa nɔ ni mɛi lɛ damɔ nɔ amɛfolɔ wɔnyɛmimɛi lɛ anaa akɛ amɛmiifite maŋ lɛ toiŋjɔlɛ lɛ.\nNƆ NI JƐ MLI BA Kunimyeli nɛɛ sɛɛ lɛ, bɔ ni amɔmɔɔ mɛi ni aheɔ amɛwoji yɛ amɛdɛŋ lɛ nɔ bagbɔ kwraa.\nYIŊKPƐƐ May 26, 1986\nNƆ NI BA Be ni wekui etɛ ni amɛji Odasefoi lɛ bi koni akɛ amɛjamɔ lɛ awo mla shishi akɛ Yehowa Odasefoi lɛ sɛɛ lɛ, awo nyɛmimɛi hii kɛ yei 23 atsuŋ akɛ amɛmiibɔ mɔdɛŋ amɛtsake maŋ lɛ mla hiɛ.\nBƆ NI ABUA SANE LƐ Saneyelihe Wulu lɛ fo sane ni adamɔ nɔ awo amɛ tsuŋ lɛ mli, ni kojolɔi lɛ tsɔɔ akɛ Odasefoi lɛ yeɔ bem, ni ama nɔ mi akɛ Yehowa Odasefoi yɛ hegbɛ ni amɛkɛ amɛhe woɔ amɛjamɔŋ nifeemɔi amli.\nNƆ NI JƐ MLI BA Yiŋkpɛɛ nɛɛ gu Kristofoi ni amɔmɔɔ yɛ amɛjamɔ nifeemɔi ahewɔ lɛ, ni elɛɛ jamɔŋ heyeli mli ehã Turkeybii fɛɛ.\nYIŊKPƐƐ May 25, 1993\nSANE Hegbɛ ni mɔ yɔɔ akɛ ekɛ mɛi baawie ejamɔ he.\nNƆ NI BA Yɛ afi 1986 lɛ awo Nyɛminuu Minos Kokkinakis tsuŋ akɛ ekɛ mɛi gbaa ehemɔkɛyeli lɛ he sane, ni no bafee shi 18 nɔ ni awo lɛ tsuŋ yɛ sane nɛɛ he.—Kɛjɛ afi 1938 kɛyashi afi 1992 lɛ, adamɔ Greece mla ni tsɔɔ akɛ mɔ ko bɛ hegbɛ ni ekɛ mɛi wieɔ ehemɔkɛyeli he lɛ nɔ amɔmɔ Yehowa Odasefoi shii 19,000 kɛ sɛɛ sɔŋŋ.\nBƆ NI ABUA SANE LƐ Yuropabii Asaneyelihe ni Yeɔ Hegbɛi ni Adesai Yɔɔ lɛ Ahe Saji lɛ yɔse akɛ ate shi awo hegbɛ ni Odasefoi lɛ yɔɔ akɛ amɛtsɔɔ amɛsusumɔ, amɛhiɛ amɛhenilee mli, ní amɛkɛ amɛhe awo amɛjamɔŋ nifeemɔi amli lɛ; saneyelihe lɛ ma hegbɛ ni Yehowa Odasefoi lɛ yɔɔ akɛ “jamɔ ni ale” lɛ nɔ mi.\nNƆ NI JƐ MLI BA Greece nɔyeli lɛ hã saneyelihei kɛ amɛhenɔi lɛ fɛɛ le akɛ mɔ ko akagba Kokkinakis naa dɔŋŋ yɛ eyiŋkpɛɛ lɛ hewɔ, ni no hãaa amɔmɔ mɛi ni kɛ mɛi krokomɛi wieɔ amɛhemɔkɛyeli he lɛ dɔŋŋ.\nYIŊKPƐƐ June 17, 2002\nMAŊ United States\nNƆ NI BA Stratton, ni ji akrowa ko ni yɔɔ Ohio kpokpaa lɛ nɔ lɛ wo akpɔ akɛ, esa akɛ mɔ fɛɛ mɔ ni yashiɛɔ yɛ mɛi ashinai anaa lɛ aná gbɛbimɔ wolo daŋ. Saneyelihei srɔtoi tsɔɔ mli akɛ, akpɔ nɛɛ damɔ maŋ lɛ mla nɔ.\nBƆ NI ABUA SANE LƐ Saneyelihe Wulu fe fɛɛ lɛ fo nakai akpɔ lɛ mli akɛ akpɔ lɛ teɔ shi woɔ maŋ lɛ mla, ni ema nɔ mi akɛ mɔ fɛɛ mɔ yɛ hegbɛ ni ekɛ ehe woɔ ejamɔ nifeemɔi amli, ni eyɛ hegbɛ hu ni etsɔɔ esusumɔ. Saneyelihe lɛ tsɔɔ mli akɛ, Yehowa Odasefoi lɛ tsɔɔ akɛ “amɛná fãmɔ akɛ amɛshiɛ lɛ kɛjɛ Ŋmalɛ lɛ mli.”\nNƆ NI JƐ MLI BA Maŋtiasei ohai komɛi kɛ mlai ni tamɔ nakai kpa nitsumɔ yɛ Yehowa Odasefoi ashiɛmɔ nitsumɔ lɛ he.


Mateo 9 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nNɔ Ni Mateo Ŋma 9:1-38\nYesu tsa nuu ko ni ekumɔ (1-8)\nYesu tsɛ Mateo (9-13)\nAbi ŋmaahilɛ he sane (14-17)\nYairo biyoo; yoo ko ta Yesu atadei anɔhaanɔi ahe (18-26)\nYesu tsa shwilafoi kɛ mumui (27-34)\nNikpamɔ lɛ fa, shi nitsulɔi lɛ faaa (35-38)\n9 No hewɔ lɛ, ebote lɛlɛ lɛ mli ni efo ŋshɔ lɛ kɛtee esɛɛgbɛ, ni etee lɛ diɛŋtsɛ emaŋ lɛ mli.+ 2 Ni naa! akɛ nuu ko ni miiye kuumɔ hela ni kã saa nɔ ba Yesu ŋɔɔ. Be ni Yesu na amɛhemɔkɛyeli lɛ, ekɛɛ mɔ ni ekumɔ lɛ akɛ: “Bi, tsɛ otsui oŋmɛ omli!* Akɛ ohe eshai lɛ eke bo.”+ 3 Ni woloŋmalɔi komɛi wie yɛ amɛyitsoŋ akɛ: “Mɔ nɛɛ miiwie wiemɔ fɔŋ.”* 4 Akɛni Yesu le amɛsusumɔi lɛ hewɔ lɛ, ekɛɛ: “Mɛni hewɔ nyɛsusuɔ nibii fɔji yɛ nyɛtsuii amli?+ 5 Akɛ nɔkwɛmɔnɔ lɛ, te enɛɛmɛi amli nɔ ni waaa lɛ, ni aaakɛɛ akɛ, ‘Akɛ ohe eshai lɛ eke bo,’ aloo ni aaakɛɛ akɛ, ‘Tee shi ni onyiɛ’?+ 6 Shi bɔ ni afee ni nyɛná nyɛle akɛ gbɔmɔ Bi lɛ yɛ hegbɛ yɛ shikpɔŋ lɛ nɔ akɛ ekɛ eshai keɔ lɛ—” kɛkɛ ni ekɛɛ mɔ ni ekumɔ lɛ akɛ: “Tee shi, wó osaa lɛ, ni oya oshĩa.”+ 7 Ni nuu lɛ te shi ni eyiŋ etee eshĩa. 8 Be ni mɛi ni bua shi lɛ na enɛ lɛ, gbeyei mɔmɔ amɛ, ni amɛwo Nyɔŋmɔ, mɔ ni kɛ hegbɛ ni tamɔ nɛkɛ ehã gbɔmɛi lɛ, hiɛ nyam. 9 Agbɛnɛ, be ni Yesu je jɛmɛ eyaa lɛ, ehiŋmɛi gba nuu ko ni atsɛɔ lɛ Mateo lɛ nɔ akɛ eta toohemɔhe lɛ, ni ekɛɛ lɛ akɛ: “Baatsɔ misɛɛnyiɛlɔ.” Kɛkɛ ni ete shi ni enyiɛ esɛɛ.+ 10 Sɛɛ mli be ni Yesu kɛ mɛi tara okpɔlɔ he amɛmiiye nii yɛ shĩa lɛ, naa! toohelɔi kɛ eshafeelɔi babaoo ba ni amɛkɛ Yesu kɛ ekaselɔi lɛ baye nii.*+ 11 Shi be ni Farisifoi lɛ na enɛ lɛ, amɛkɛɛ ekaselɔi lɛ akɛ: “Mɛni hewɔ nyɛtsɔɔlɔ lɛ kɛ toohelɔi kɛ eshafeelɔi yeɔ nii?”+ 12 Be ni enu nɔ ni amɛwieɔ lɛ, ekɛɛ akɛ: “Mɛi ni yɔɔ hewalɛ lɛ, datrɛfonyo he ehiaaa amɛ, shi mɛi ni bɛ hewalɛ lɛ moŋ ehe hiaa.+ 13 No hewɔ lɛ, nyɛyaa ni nyɛyakasea nɔ ni wiemɔ nɛɛ tsɔɔ: ‘Mɔbɔnalɛ mitaoɔ, shi jeee afɔle.’+ Ejaakɛ mibaaa jalɔi atsɛmɔ, shi moŋ eshafeelɔi.” 14 Kɛkɛ ni Yohane kaselɔi lɛ ba eŋɔɔ ni amɛbabi lɛ akɛ: “Mɛni hewɔ wɔ kɛ Farisifoi lɛ fɔɔ ŋmaahilɛ, shi okaselɔi lɛ ehiii ŋmaa lɛ?”+ 15 Ni Yesu kɛɛ amɛ akɛ: “Ayemforo wu lɛ nanemɛi lɛ bɛ yiŋtoo hewɔ ni amɛaaye awerɛho, gbii abɔ ni ayemforo wu+ lɛ kɛ amɛ yɔɔ lɛ, aloo jeee nakai? Shi gbii baaba ni abaaŋɔ ayemforo wu lɛ kɛaaje amɛteŋ kɛya,+ ni no lɛ amɛbaahi ŋmaa. 16 Mɔ ko mɔ ko kɛ mama hee* taaa mama momo, ejaakɛ mama hee lɛ baatse kɛje mama momo lɛ he, ni no baahã egbá fe tsutsu lɛ.+ 17 Ni agbɛnɛ hu, akɛ wain hee wooo wain kotokui* memeji amli. Kɛ́ afee nakai lɛ, wain kotokui lɛ baajwara ni wain lɛ baashwie shi, ni wain kotokui lɛ baafite. Shi akɛ wain hee woɔ wain kotokui hei amli, ni no baa nibii enyɔ lɛ fɛɛ ayi.” 18 Be ni ekɛɔ amɛ nibii nɛɛ, naa! nɔyelɔ ko tsi ebɛŋkɛ ni ekoto lɛ ekɛɛ: “Benɛ nɛɛ, ekolɛ mibiyoo lɛ egbo, shi ba ni okɛ onine abaŋmɛ enɔ, ni ebaaba wala mli ekoŋŋ.”+ 19 Kɛkɛ ni Yesu te shi, ni Yesu kɛ ekaselɔi lɛ nyiɛ nuu lɛ sɛɛ. 20 Ni naa! yoo ko ni lá eho lɛ afii 12+ baje esɛɛgbɛ ni eta etade nɔhaanɔ lɛ naamuu lɛ he,+ 21 ejaakɛ nɔ ni yoo lɛ kɛɔ ehe nɔŋŋ ji akɛ: “Kɛ́ mita etade nɔhaanɔ lɛ he kɛkɛ lɛ, maná hewalɛ.” 22 Yesu tsɔ ehe, ni be ni ena yoo lɛ, ekɛɛ akɛ: “Biyoo, tsɛ otsui oŋmɛ omli!* Ohemɔkɛyeli lɛ ehã oná hewalɛ.”+ Ni yoo lɛ ná hewalɛ yɛ nakai ŋmɛlɛtswaa lɛ nɔ nɔŋŋ.+ 23 Agbɛnɛ, be ni Yesu bote nɔyelɔ lɛ shĩa lɛ mli ni ehiŋmɛi gba mɛi ni kpãa obɛnta lɛ anɔ ni ena akɛ mɛi ni bua shi lɛ miifee hoo lɛ,+ 24 ekɛɛ akɛ: “Nyɛshia biɛ, ejaakɛ gbekɛ yoo lɛ gboko, shi wɔ kɛkɛ ewɔ.”+ Kɛkɛ ni amɛbɔi lɛ ŋmɔɔ kɛ hefɛoyeli. 25 Be ni ahã mɛi ni bua shi lɛ tee agbó lɛ naa nɔŋŋ lɛ, etee tsũ lɛ mli ni emɔ gbekɛ yoo lɛ nineshi,+ ni gbekɛ yoo lɛ te shi.+ 26 Anɔkwa, nɛkɛ sane nɛɛ gbɛ shwã nakai kpokpaa lɛ nɔ fɛɛ. 27 Be ni Yesu je jɛmɛ eyaa lɛ, shwilafoi enyɔ+ yi esɛɛ, ni amɛmiibolɔ akɛ: “David Bi, naa wɔ mɔbɔ.” 28 Be ni ebote shĩa lɛ mli lɛ, shwilafoi lɛ ba eŋɔɔ, ni Yesu bi amɛ akɛ: “Ani nyɛheɔ nyɛyeɔ akɛ manyɛ mafee enɛ?”+ Amɛhã lɛ hetoo akɛ: “Hɛɛ, Nuŋtsɔ.” 29 Kɛkɛ ni etara amɛhiŋmɛii lɛ ahe+ ekɛɛ: “Aba mli nakai ahã nyɛ yɛ nyɛhemɔkɛyeli lɛ naa.” 30 Ni amɛhiŋmɛii lɛ gbele ni amɛna nii. Agbɛnɛ hu, Yesu bɔ amɛ kɔkɔ kɛ hiɛdɔɔ akɛ: “Nyɛkwɛa ni mɔ ko mɔ ko akalea enɛ.”+ 31 Shi amɛ lɛ, be ni amɛje kpo lɛ, amɛyagbɛ ehe sane amɛshwã nakai kpokpaa lɛ nɔ fɛɛ. 32 Be ni amɛmiishi lɛ, naa! akɛ nuu mumui ko ni yɔɔ daimonio ba eŋɔɔ;+ 33 ni be ni afã daimonio lɛ, nuu mumui lɛ wie.+ Kɛkɛ ni mɛi ni bua shi lɛ anaa kpɛ amɛhe ni amɛkɛɛ: “Anako nɛkɛ nɔ ko pɛŋ yɛ Israel.”+ 34 Shi Farisifoi lɛ kɛɛ akɛ: “Daimonioi anɔyelɔ lɛ hewalɛ ekɛfamɔɔ daimonioi lɛ.”+ 35 Ni Yesu yakpa maji kɛ akrowai lɛ fɛɛ anɔ, ni etsɔɔ nii yɛ amɛkpeehei lɛ, ni eshiɛ Maŋtsɛyeli lɛ he sane kpakpa lɛ, ni etsa helai srɔtoi fɛɛ kɛ gbɔmɔtsoŋ gbɔjɔmɔi srɔtoi fɛɛ.+ 36 Be ni ena mɛi babaoo lɛ, amɛnii fee lɛ mɔbɔ,+ ejaakɛ afee amɛ niseniianii, ni akpoo amɛ tamɔ gwantɛŋi ni bɛ kwɛlɔ.+ 37 Kɛkɛ ni ekɛɛ ekaselɔi lɛ akɛ: “Lɛɛlɛŋ, nikpamɔ lɛ fa, shi nitsulɔi lɛ faaa.+ 38 No hewɔ lɛ, nyɛkpaa nikpamɔ Nuŋtsɔ lɛ fai koni etsu nitsulɔi kɛba enikpamɔ lɛ mli.”+\n^ Loo “Mɔ nɛɛ miibɔ musu.”\n^ Loo “batara okpɔlɔ lɛ he.”\n^ Ni ji, mama ni afɔko he, ni esuko.


Kpojiemɔ 6 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKpojiemɔ Ko Ni Akɛhã Yohane 6:1-17\nGwantɛŋbi lɛ tserɛ klɛŋklɛŋ niianaasɔomɔnii ekpaa lɛ (1-17)\nKunimyelɔ ta okpɔŋɔ yɛŋ lɛ nɔ (1, 2)\nMɔ ni ta okpɔŋɔ ni tsuɔ tamɔ lalilɛi lɛ nɔ lɛ baajie toiŋjɔlɛ kɛje shikpɔŋ lɛ nɔ (3, 4)\nMɔ ni ta okpɔŋɔ diŋ lɛ nɔ lɛ kɛ hɔmɔ baaba (5, 6)\nMɔ ni ta okpɔŋɔ ni ekɔla tamɔ lamulu nɔ lɛ gbɛ́i ji Gbele (7, 8)\nMɛi ni agbe lɛ yɛ afɔleshaa latɛ lɛ shishi (9-11)\nShikpɔŋhosomɔ kpele ko (12-17)\n6 Ni mina akɛ Gwantɛŋbi+ lɛ tse niianaasɔomɔnii kpawo lɛ ateŋ ekome,+ ni minu akɛ bɔɔ nii ejwɛ ni hiɛ kamɔ lɛ ateŋ mɔ kome+ kɛ gbee ni tamɔ nugbɔshiimɔ kɛɛ: “Ba!” 2 Ni mikwɛ, ni naa! okpɔŋɔ yɛŋ,+ ni mɔ ni ta enɔ lɛ hiɛ gãi; ni ahã lɛ akekere,+ ni eje kpo, eeye kunim koni egbe ekunimyeli lɛ naa.+ 3 Be ni etse niianaasɔomɔnɔ ni ji enyɔ lɛ, minu akɛ bɔɔ nɔ ni hiɛ kã ni ji enyɔ+ lɛ kɛɛ: “Ba!” 4 Okpɔŋɔ kroko ni tsuɔ tamɔ lalilɛi je kpo, ni ahã mɔ ni ta enɔ lɛ hegbɛ akɛ ejie toiŋjɔlɛ kɛje shikpɔŋ lɛ nɔ koni amɛgbegbee amɛhe, ni ahã lɛ klante wulu ko.+ 5 Be ni etse niianaasɔomɔnɔ ni ji etɛ lɛ,+ minu akɛ bɔɔ nɔ ni hiɛ kã ni ji etɛ+ lɛ kɛɛ: “Ba!” Ni mikwɛ, ni naa! okpɔŋɔ diŋ, ni mɔ ni ta enɔ lɛ hiɛ nsɛnii yɛ edɛŋ. 6 Minu nɔ ko ni tamɔ gbee ko yɛ bɔɔ nii ejwɛ ni hiɛ kamɔ lɛ ateŋ miikɛɛ: “Wiiti susumɔnɔ kome* lɛ denario kome*+ kɛ barle* susumɔnii etɛ* lɛ denario kome; ni oliv mu lɛ kɛ wain lɛ, kaakpãtã hiɛ.”+ 7 Be ni etse niianaasɔomɔnɔ ni ji ejwɛ lɛ, minu bɔɔ nɔ ni hiɛ kã ni ji ejwɛ+ lɛ gbee miikɛɛ: “Ba!” 8 Ni mikwɛ, ni naa! okpɔŋɔ ni ekɔla tamɔ lamulu, ni mɔ ni ta enɔ lɛ gbɛ́i ji Gbele. Ni Gbonyobu* lɛ nyiɛ esɛɛ kpaakpa. Ni ahã amɛ hegbɛ yɛ shikpɔŋ lɛ mlijai ejwɛ mli ekome nɔ, akɛ amɛkɛ klante kakadaŋŋ kɛ hɔmɔ+ kɛ gbele hela kɛ shikpɔŋ lɛ nɔ kooloi awuiyelɔi lɛ agbegbee amɛ.+ 9 Be ni etse niianaasɔomɔnɔ ni ji enumɔ lɛ, mina mɛi ni agbe yɛ Nyɔŋmɔ wiemɔ lɛ hewɔ kɛ agbɛnɛ hu yɛ odase ni amɛye lɛ hewɔ+ lɛ asusumai*+ yɛ afɔleshaa latɛ lɛ shishi.+ 10 Amɛbolɔ kɛ gbee ni wa akɛ: “Nuŋtsɔ Ofe, mɔ krɔŋkrɔŋ kɛ anɔkwafo,+ mɛɛ be po obaamɛ kɛyashi dani obaakojo ni otɔ wɔlá lɛ he owele yɛ mɛi ni yɔɔ shikpɔŋ lɛ nɔ lɛ anɔ?”+ 11 Ni ahã amɛteŋ mɔ fɛɛ mɔ atade yɛŋ kakadaŋŋ,+ ni akɛɛ amɛ akɛ amɛjɔɔ amɛhe be fioo lolo, kɛyashi amɛnanemɛi nyɔji lɛ kɛ amɛnyɛmimɛi ni aaba abagbe amɛ tamɔ bɔ ni agbe amɛ hu lɛ ayibɔ lɛ baashɛ.+ 12 Ni mina be ni etse niianaasɔomɔnɔ ni ji ekpaa lɛ, ni shikpɔŋhosomɔ kpele ko ba; ni hulu lɛ tsɔ ediŋ tamɔ kpekpe ni akɛ tsɔi* fee, ni nyɔɔŋtsere muu lɛ fɛɛ tsɔ tamɔ lá,+ 13 ni ŋwɛi ŋulamii lɛ tserɛ shwie shikpɔŋ, tamɔ bɔ ni agbami tso nɔ agbamii ŋmilikitii tserɛɔ shwieɔ shi kɛ́ kɔɔyɔɔ ni naa wa waa hoso agbami tso lɛ. 14 Ni ŋwɛi ho etee tamɔ wolokpo* ni aakota,+ ni atsirɛ gɔŋ fɛɛ gɔŋ kɛ ŋshɔkpɔ fɛɛ ŋshɔkpɔ kɛje egbɛhe.+ 15 Ni shikpɔŋ lɛ nɔ maŋtsɛmɛi lɛ kɛ abladei lɛ kɛ tatsɛmɛi lɛ kɛ niiatsɛmɛi lɛ kɛ hewalɔi lɛ kɛ nyɔŋ fɛɛ nyɔŋ kɛ mɛi fɛɛ ni jeee nyɔji, yateetee amɛhe yɛ tɛkploi amli kɛ agbɛnɛ hu, yɛ gɔji atɛsai amli.+ 16 Ni amɛtee nɔ amɛkɛɛ gɔji lɛ kɛ tɛsai lɛ akɛ: “Nyɛbagbea wɔnɔ,+ ni nyɛkɛ wɔ atea kɛjea mɔ ni ta maŋtsɛ sɛi lɛ nɔ+ lɛ hiɛ, kɛ Gwantɛŋbi+ lɛ mlifu lɛ naa, 17 ejaakɛ amɛmlifu gbi wulu lɛ eshɛ,+ ni namɔ baanyɛ naa adamɔ?”+\n^ Loo “Wiiti kwat kome.” Kwɛmɔ Saji Krokomɛi B14 lɛ.\n^ Roma jwiɛtɛi shika ko ni ji gbi kome nyɔmɔwoo. Kwɛmɔ Wiemɔi Titrii Amligbalamɔ lɛ.\n^ Loo “barle kwat etɛ.” Kwɛmɔ Saji Krokomɛi B14 lɛ.\n^ Ekã shi faŋŋ akɛ, ekɔɔ amɛlá ni damɔ shi kɛhã amɛwala ni afɔse ashwie afɔleshaa latɛ lɛ nɔ lɛ he. Kwɛmɔ Wiemɔi Titrii Amligbalamɔ lɛ.\n^ Eeenyɛ efee akɛ, abotia hetsɔi.


Fish Buyers, Fish Importers, Fish Distributors, Fish Wholesalers - Turkey, France, Italy, Spain exporters. Portugal, Greece, Cyprus importers - Mediterranean B2B Marketplace\nWe are regularly Buying: seaweed, dried seaweed, raw materials, frozen fish.\nThere are currently 756 users online browsing our B2B network. 18:11 GMT, Wednesday, May 15, 2019


5 Mose 22 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Australia Mumuii Awiemɔ Austria Mumuii Awiemɔ Aymara Azerbaijani Azerbaijani (Cyrillic) Batak (Karo) Batak (Toba) Bengali Bicol Bislama Blɔfo Bolivia Mumuii Awiemɔ Brazil Mumuii Awiemɔ Britian Mumuii Awiemɔ Bulgaria Cambodia Cebuano Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumuii Awiemɔ Costa Rica Mumuii Awiemɔ Croatia Croatia Mumuii Awiemɔ Cuban Sign Language Czech Czech Mumuii Awiemɔ Denmark Dutch Dutch Mumuii Awiemɔ Ecuador Mumuii Awiemɔ Efik Estonia Ewe Fiji Filipi Mumuii Awiemɔ Finland French French Mumuii Awiemɔ Ga Georgia Germany Germany Mumuii Awiemɔ Ghana Mumuii Awiemɔ Guarani Guatemala Mumuii Awiemɔ Gujarat Gun Haitian Creole Hebri Hela Hela Mumuii Awiemɔ Hiligaynon Hindi Hiri Motu Hondura Mumuii Awiemɔ Hungary Hungary Mumuii Awiemɔ Igbo Iloko India Mumuii Awiemɔ Indonesia Indonesia Mumuii Awiemɔ Ireland Mumuii Awiemɔ Isoko Israel Mumuii Awiemɔ Italia Italia Mumuii Awiemɔ Jamaica Mumuii Awiemɔ Japan Japan Mumuii Awiemɔ Javanese Kannada Kazakh Kenya Mumuii Awiemɔ Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Korea Mumuii Awiemɔ Latvia Lingala Lithuania Luganda Luo Luvale Macedonia Madagascar Mumuii Awiemɔ Malagasy Malay Malayalam Malaysia Mumuii Awiemɔ Malta Marathi Maya Mexico Mumuii Awiemɔ Mozambique Mumuii Awiemɔ Myanmar Nepali New Zealand Mumuii Awiemɔ Nias Nicaragua Mumuii Awiemɔ Nigeria Mumuii Awiemɔ Norway Nzema Oromo Ossetia Otetela Panaman Mumuii Awiemɔ Pangasinan Paraguay Mumuii Awiemɔ Persia Peru Mumuii Awiemɔ Poland Poland Mumuii Awiemɔ Portugal (Portugal) Portugal Mumuii Awiemɔ Portuguese (Brazil) Punjabi Quebec Mumuii Awiemɔ Quechua (Ancash) Quechua (Ayacucho) Romania Russia Russia Mumuii Awiemɔ Salvador Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovak Mumuii Awiemɔ Slovenia Slovenia Mumuii Awiemɔ South Africa Mumuii Awiemɔ Spania Spania Mumuii Awiemɔ Sranantongo Swahili Swahili (Congo) Swati Sweden Swedish Mumuii Awiemɔ Swiss German Mumuii Awiemɔ Tagalog Tahiti Taiwan Mumuii Awiemɔ Tajiki Tamil Tatar Telugu Tetun Dili Thailand Thailand Mumuii Awiemɔ Ticuna Tigrinya Tok Pisin Tonga Tshiluba Tsonga Turkey Turkmen Tuvalu Twi Tzotzil Ukrain Umbundu Uruguay Mumuii Awiemɔ Uzbek Uzbek (Roman) Venda Venezuela Mumuii Awiemɔ Vietnam Waray-Waray Xhosa Yoruba Zambia Mumuii Awiemɔ Zimbabwe Mumuii Awiemɔ Zulu\nKaaku ohiɛ oshwie onyɛmi kooloi anɔ (1-4)\nNuu akawo yoo atade, ni yoo hu akawo nuu atade (5)\nNaa mli ohã kooloi (6, 7)\nAfabaŋ ni afoɔ kɛbɔleɔ tsuyiteŋ (8)\nNibii srɔtoi ni esaaa akɛ akɛfutuɔ (9-11)\nMamai anaa amanyai wuji (12)\nBɔlɛnamɔ ni esaaa lɛ ahe mlai (13-30)\n22 “Kɛ́ ona onyɛmi tsina loo too ni edu gbɛ lɛ, kaaje gbɛ oku ohiɛ ofɔ̃ nɔ.+ Bɔ fɛɛ bɔ ni fee lɛ, kpalamɔ lɛ kɛku sɛɛ oyahã onyɛmi lɛ. 2 Shi kɛji he ni onyɛmi lɛ yɔɔ lɛ bɛŋkɛɛɛ bo loo oleee lɛ lɛ, no lɛ, okɛ kooloo lɛ aba oshĩa lɛ, ni eya nɔ ehi oŋɔɔ kɛyashi onyɛmi lɛ aaabatao lɛ. Ni okɛ lɛ aku sɛɛ ahã lɛ.+ 3 Nakai nɔŋŋ ofee onyɛmi teji kɛ etade* kɛ nɔ fɛɛ nɔ ni eyɔɔ ni elaaje ni ooona lɛ. Kaaku ohiɛ ofɔ̃ nɔ. 4 “Kɛ́ ona onyɛmi teji loo etsina ni egbee shi yɛ gbɛ nɔ lɛ, kaaje gbɛ oku ohiɛ ofɔ̃ enɔ. Bɔ fɛɛ bɔ ni fee lɛ, wa lɛ ni ewo kooloo lɛ nɔ.+ 5 “Yoo akawo nuu atade, ni nuu hu akawo yoo atade. Ejaakɛ Yehowa, o-Nyɔŋmɔ lɛ, miihi mɔ fɛɛ mɔ ni feɔ nakai. 6 “Kɛ́ onyiɛ gbɛ nɔ ni ona loofɔlɔ tsũ ko, yɛ tso nɔ jio, shikpɔŋ jio, ni loofɔlɔ bii loo wɔji yɛ mli, ni loofɔlɔ nyɛ lɛ bu bii lɛ loo wɔji lɛ anɔ lɛ, no lɛ, kaamɔ nyɛ lɛ kɛ ebii lɛ fɛɛ.+ 7 Kwɛmɔ ni oŋmɛɛ nyɛ lɛ he ni eya, shi obaanyɛ omɔmɔ bii lɛ ohã ohe. Feemɔ enɛ koni ahi ahã bo, ní owala sɛɛ atsɛ. 8 “Kɛ́ oma shĩa hee lɛ, foo afabaŋ* hu owo tsũ lɛ yiteŋ,+ koni mɔ ko akajɛ jɛmɛ ebagbee shi ni okɛ lá yi sɔ̃yeli ba oshĩa lɛ nɔ. 9 “Kaadu dumɔwui srɔtoi enyɔ yɛ owain ŋmɔ mli.+ Kɛjeee nakai lɛ, nɔ fɛɛ nɔ ni dumɔwu ni odu lɛ baawo, kɛ wain ŋmɔ lɛ mli nibaa nii lɛ fɛɛ baaŋmɛɛ bo, ni abaatu ahã jamɔhe lɛ. 10 “Kaatsa tsina kɛ teji fɛɛ okɛhu.+ 11 “Kaawo atade ni akɛ kooloo hetsɔi kɛ klala futu kɛfee.+ 12 “Feemɔ amanyai wuji owo mama ni obuɔ* lɛ koji ejwɛ lɛ fɛɛ.+ 13 “Kɛ́ nuu ko ŋɔ yoo ko akɛ eŋa ni ekɛ lɛ ná bɔlɛ, shi no sɛɛ lɛ ehe bɔi yoo lɛ tsɛ̃mɔ,* 14 ni ekɛ sane fɔ̃ yoo lɛ nɔ akɛ ebaaa ejeŋ jogbaŋŋ, ni ekɛfite egbɛ́i ekɛɛ: ‘Miŋɔ yoo nɛɛ, shi be ni mikɛ lɛ ná bɔlɛ lɛ, minaaa nɔ ko ni tsɔɔ akɛ oblayoo fro ji lɛ’ lɛ, 15 no lɛ, yoo lɛ papa kɛ emami kɛ odaseyeli ni tsɔɔ akɛ oblayoo lɛ ji oblayoo fro lɛ ayahã onukpai lɛ yɛ maŋ lɛ agbó lɛ naa. 16 Oblayoo lɛ papa lɛ akɛɛ onukpai lɛ akɛ, ‘Mikɛ mibiyoo lɛ hã nuu nɛɛ akɛ eŋa, shi ehe miitsɛ̃* mibiyoo lɛ 17 ni ekɛ sane efɔ̃ enɔ akɛ: “Mina akɛ, nɔ ko bɛ obiyoo lɛ he ni tsɔɔ akɛ oblayoo fro ji lɛ.” Naa odaseyeli ni tsɔɔ akɛ mibiyoo lɛ ji oblayoo fro.’ No sɛɛ lɛ, amɛlɛɛ mama lɛ mli yɛ maŋ lɛ mli onukpai lɛ ahiɛ. 18 Maŋ lɛ mli onukpai+ lɛ amɔ nuu lɛ, ní amɛtsɔse lɛ.+ 19 Amɛhe lɛ jwiɛtɛi shekeli* 100 ní amɛkɛhã oblayoo lɛ tsɛ lɛ, ejaakɛ efite Israel oblayoo fro gbɛ́i,+ ni oblayoo lɛ akã he afee eŋa. Ebɛ hegbɛ ni eshwieɔ lɛ,* gbii abɔ fɛɛ ni lɛ nuu lɛ, eyɔɔ wala mli lɛ. 20 “Shi kɛji sane ni akɛfɔ̃ yoo lɛ nɔ lɛ yɛ mli, ni odaseyeli ko bɛ ni tsɔɔ akɛ oblayoo lɛ ji oblayoo fro lɛ, 21 no lɛ, amɛkɛ oblayoo lɛ aje kpo kɛba epapa shĩa lɛ agbó lɛ naa, ní emaŋ lɛ mli hii lɛ atswia lɛ tɛi ni egbo, ejaakɛ efee hiɛgbejianii+ yɛ Israel akɛni ebɔ ajwamaŋ* be ni eyɔɔ epapa shĩa lolo lɛ hewɔ.+ Nɛkɛ gbɛ nɔ otsɔ ojie nɔ fɔŋ kɛje nyɛteŋ.+ 22 “Kɛ́ ana nuu ko ni kɛ yoo ko ni ji nuu kroko ŋa miiwɔ* lɛ, amɛyi enyɔ lɛ fɛɛ lɛ, esa akɛ amɛgboi, nuu lɛ ni kɛ yoo lɛ wɔ* lɛ kɛ yoo lɛ fɛɛ.+ Nɛkɛ gbɛ nɔ otsɔ ojie nɔ fɔŋ kɛje nyɛteŋ. 23 “Kɛ́ nuu ko ebi oblayoo fro ko shi kɛhã gbalashihilɛ,* ni nuu kroko kɛ lɛ kpe yɛ maŋ lɛ mli ni ekɛ lɛ wɔ* lɛ, 24 no lɛ, nyɛkɛ amɛyi enyɔ lɛ fɛɛ ajea kpo kɛyaa nakai maŋ lɛ agbó lɛ naa ní nyɛyatswiaa amɛ tɛi ni amɛgboi, nyɛtswiaa oblayoo lɛ tɛi ejaakɛ ebolɔɔɔ yɛ maŋ lɛ mli, kɛ nuu lɛ hu, ejaakɛ efite enaanyo nuu ŋa.+ Nɛkɛ gbɛ nɔ otsɔ ojie nɔ fɔŋ kɛje nyɛteŋ. 25 “Shi kɛji nuu lɛ kɛ oblayoo ni abi eshi kɛhã gbalashihilɛ lɛ kpe yɛ ŋa mli, ni nuu lɛ mɔ oblayoo lɛ akrana naa ni ekɛ lɛ wɔ* lɛ, no lɛ, nuu lɛ ni kɛ oblayoo lɛ wɔ* lɛ kome pɛ agbo, 26 ni kaafee oblayoo lɛ nɔ ko. Oblayoo lɛ efeko esha ko ni sa gbele. Bɔ ni mɔ ko tutuaa enyɛmi gbɔmɔ ni egbeɔ lɛ* lɛ, nakai nɔŋŋ sane nɛɛ ji.+ 27 Ejaakɛ ŋa mli ekɛ oblayoo ni abi eshi kɛhã gbalashihilɛ* lɛ kpe yɛ, ni oblayoo lɛ bolɔ, shi mɔ ko mɔ ko bɛ ni baahere lɛ. 28 “Kɛ́ nuu ko kɛ oblayoo fro ko ní abiko eshi kɛhã gbalashihilɛ* kpe, ni emɔ lɛ ni ekɛ lɛ wɔ* ni ana amɛ lɛ,+ 29 no lɛ, nuu lɛ ni kɛ oblayoo lɛ wɔ* lɛ ahã oblayoo lɛ papa jwiɛtɛi shekeli 50, ní oblayoo lɛ atsɔ eŋa.+ Akɛni efite oblayoo lɛ hewɔ lɛ, ebɛ hegbɛ akɛ eshwieɔ lɛ,* gbii abɔ fɛɛ ni lɛ nuu lɛ, eyɔɔ wala mli lɛ. 30 “Nuu ko akaŋɔ epapa ŋa, koni ekashwie epapa hiɛ shi.*+\n^ Loo “ehehaanɔ.”\n^ Afabaŋ ni atsɔɔ yɛ biɛ lɛ ji gbogbo ni kwɔɔɔ ni atswaa kɛbɔleɔ tsũ yiteŋ.\n^ Loo “atade ni owoɔ.”\n^ Loo “ekpoo yoo lɛ.”\n^ Loo “shi ekpoo.”\n^ Shekel kome feɔ gram 11.4. Kwɛmɔ Saji Krokomɛi B14 lɛ.\n^ Loo “etseɔ lɛ gbãla.”\n^ Loo “akɛni efee ashawo.”\n^ Loo “miiná bɔlɛ.”\n^ Loo “nuu ko tsɛ oblayoo fro ko he baa.”\n^ Loo “egbeɔ lɛ, ni ji susuma.”\n^ Loo “atsɛ ehe baa.”\n^ Hebri sht. ŋm., “koni ekajie epapa atade yɛ ehe.”


KANEMƆ YƐ Afrikaans Albania Amharic Arabic Armenia Australia Mumuii Awiemɔ Aymara Azerbaijani Azerbaijani (Cyrillic) Bassa (Cameroon) Bengali Bicol Blɔfo Boulou Bulgaria Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatia Czech Dangme Denmark Dutch Efik Estonia Ewe Fiji Finland Fon French Ga Georgia Germany Guarani Gujarat Gun Hausa Hebri Hela Hiligaynon Hindi Hiri Motu Hungary Iceland Igbo Iloko India Mumuii Awiemɔ Indonesia Isoko Italia Japan Jula Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Kongo Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Mambwe-Lungu Marathi Maya Mingrelian Mongolia Motu Myanmar Ndebele Ndebele (Zimbabwe) Ndonga Nepali Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Persia Poland Portugal Punjabi Quechua (Bolivia) Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Solomon Islands Pidgin South Africa Mumuii Awiemɔ Spania Sranantongo Swahili Swahili (Congo) Swati Sweden Tagalog Tajiki Tamil Tatar Telugu Tetun Dili Thailand Tigrinya Tiv Tok Pisin Tshiluba Tsonga Turkey Turkmen Tuvalu Twi Tzotzil Ukrain Urdu Uzbek Venda Vietnam Waray-Waray Welsh Wolaita Xhosa Yoruba Zande Zapotec (Isthmus) Zulu\nBE KO lɛ, Maŋtsɛ David kpee Israel lumɛi lɛ, epiafoi lɛ, kɛ hii ekãalɔi kɛ kakabãi lɛ fɛɛ kɛba Yerusalem kɛhã kpee ko ni sa kadimɔ waa. Yɛ kpee nɛɛ shishi lɛ, David tswa adafi krɛdɛɛ ko: Yehowa ehã ebi Solomon hegbɛ akɛ ema tsũ wulu ko ni yɔɔ fɛo waa, koni asɔmɔ anɔkwa Nyɔŋmɔ lɛ yɛ jɛmɛ. David hã amɛle akɛ, ekɛ gbɛtsɔɔmɔi fɛɛ ni Yehowa kɛhã lɛ yɛ bɔ ni esa akɛ ama tsũ lɛ ahã lɛ he lɛ ehã Solomon. Ekɛɛ amɛ akɛ: “Nitsumɔ lɛ da; ejaakɛ mɔɔ lɛ [loo, sɔlemɔwe lɛ] jeee gbɔmɔ nɔ ni, shi moŋ Yehowa Nyɔŋmɔ nɔ ni.”—1 Kron. 28:1, 2, 6, 11, 12; 29:1.\nBe ni David tswa adafi nɛɛ egbe naa lɛ, ebi kɛji ‘mɔ ko yɛ he tsui’ akɛ ebaatsu onia ehã Yehowa. (1 Kron. 29:5) Eji oyɛ jɛmɛ nakai gbi lɛ kulɛ, mɛni obaafee? Ani otsui baatsirɛ bo ni otsu onia kɛfi nitsumɔ kpele nɛɛ sɛɛ? Israelbii lɛ atsui tsirɛ amɛ ni amɛfi nitsumɔ lɛ sɛɛ. Biblia lɛ kɛɔ akɛ: “Maŋ lɛ nya yɛ hã ní amɛhã yɛ tsuijurɔ naa lɛ hewɔ, ejaakɛ amɛhã Yehowa kɛ amɛtsui muu lɛ fɛɛ yɛ suɔmɔ naa.”—1 Kron. 29:9.\nAfii ohai pii sɛɛ lɛ, Yehowa to gbɛjianɔ kroko kɛtsɔ Yesu kpɔmɔ afɔle lɛ nɔ, koni mɛi atsɔ no nɔ amɛjá lɛ. Mfonirifeemɔŋ sɔlemɔwe kpele nɛɛ hi kwraa fe blema sɔlemɔwe lɛ ni ama lɛ. (Heb. 9:11, 12) Ŋmɛnɛ lɛ, Yehowa miitsɔ sane kpakpa lɛ ni wɔshiɛɔ lɛ nɔ eeye eebua mɛi koni amɛsaa amɛ kɛ lɛ teŋ. (Mat. 28:19, 20) Daa afi lɛ, wɔfeɔ Biblia mli nikasemɔi akpekpei abɔ, abaptisiɔ kaselɔi hei akpei abɔ, ni atseɔ asafoi hei ohai abɔ.\nShweremɔ nɛɛ hewɔ lɛ, esa akɛ akala woji babaoo, amamɔ Maŋtsɛyeli Asai hei ni asaa memeji ni yɔɔ lɛ, ni agbɛnɛ hu, ahehee shikpɔji kɛhã kpeei bibii kɛ kpeei wuji. Anɔkwa, sane kpakpa shiɛmɔ nitsumɔ nɛɛ da waa, ni emli jɔɔmɔi fa!—Mat. 24:14.\nWɔsumɔɔ Nyɔŋmɔ kɛ wɔnaanyo gbɔmɔ, ni wɔle akɛ etsɛŋ kwraa, Maŋtsɛyeli sane kpakpa shiɛmɔ nitsumɔ nɛɛ baaba naagbee. Enɛ kanyaa wɔ ni wɔjɛɔ wɔtsuiŋ wɔtsuɔ onia kɛfiɔ nitsumɔ lɛ sɛɛ. Eŋɔɔ wɔnaa waa akɛ ‘wɔkɛ wɔnii ni wɔyɔɔ lɛ baawo Yehowa hiɛ nyam,’ ni wɔle akɛ nyɔŋ anɔkwafo kɛ hiɛshikalɔ lɛ kɛ nibii nɛɛ baatsu nii jogbaŋŋ, koni anyɛ agbe nitsumɔ ni fe nitsumɔi fɛɛ ni atsu yɛ shikpɔŋ lɛ nɔ pɛŋ lɛ naa!—Abɛi 3:9.\nGbɛi Ni Mɛi Komɛi Tsɔɔ Nɔ Amɛfiɔ Jeŋ Muu Fɛɛ Nitsumɔ Lɛ Sɛɛ\nŊmɛnɛ lɛ, mɛi pii ‘ŋɔɔ nɔ ko amɛtoɔ’ ni amɛkɛwoɔ oniatsumɔ adekai ni aŋmala yɛ he akɛ, “Jeŋ Muu Fɛɛ Nitsumɔ Lɛ” amli yɛ amɛsafoi lɛ amli. (1 Kor. 16:2) Daa nyɔɔŋ nɔ lɛ, asafoi lɛ fɛɛ kɛ oniai ni atsuɔ lɛ majeɔ Yehowa Odasefoi anitsumɔhe nine ni kwɛɔ shiɛmɔ nitsumɔ lɛ nɔ yɛ maŋ nɔ ni amɛyɔɔ lɛ. Obaanyɛ okɛ shika ni ootao okɛke lɛ hu amaje Yehowa Odasefoi tɛ̃ɛ kɛtsɔ nitsumɔhe ko ni asafo lɛ etsɔɔ akɛ ehe shika yɛ egbɛ́i mli lɛ nɔ. Kɛ́ ootao ole nitsumɔhe ni Yehowa Odasefoi ni yɔɔ omaŋ lɛ mli lɛ kɛtsuɔ nii lɛ gbɛ́i lɛ, ofainɛ tswaa amɛnitsumɔhe nine lɛ, loo ŋmaa amɛ wolo. Obaanyɛ ona nitsumɔhe nine lɛ tɛlifoŋ nɔmba kɛ adrɛs yɛ www.jw.org. Nibii ni obaanyɛ okɛhã tɛ̃ɛ lɛ ji nɔ ni nyiɛ sɛɛ nɛɛ:\nNIBII NI OTAOƆ OKƐKE\nObaanyɛ ohã shikatoohe ko kɛ shika awo Yehowa Odasefoi afotro mli tɛ̃ɛ, loo ohã ajie kɛjɛ okaadi ni okɛjieɔ shika loo okɛwoɔ nibii ahe nyɔmɔ lɛ nɔ. Obaanyɛ otsɔ mobile money hu nɔ ofee nakai. Yɛ maji komɛi anɔ lɛ, obaanyɛ otsɔ jw.org wɛbsaiti lɛ loo wɛbsaiti kroko ko ni Yehowa Odasefoi etsɔɔ akɛ atsɔ nɔ ahã amɛ shika lɛ nɔ ofee nakai.\nObaanyɛ okɛ shika diɛŋtsɛ, jwinei, loo ojarawa nibii krokomɛi hu ake. Ofainɛ ŋmaa wolo kɛfata shika loo ojarawa nii ni otaoɔ okɛhã lɛ he kɛtsɔɔ akɛ okɛmiike.\nNIBII NI OTAOƆ OKƐHÃ SHI JEEE NI OKƐMIIKE\nObaanyɛ okɛ shika ko ahã ni Yehowa Odasefoi kɛtsu nii, koni sɛɛ mli lɛ, akɛhã bo.\nOfainɛ ŋmaa wolo kɛfata shika lɛ he kɛtsɔɔ akɛ, okɛmiihã, shi okɛkeko.\nEJURƆFEEMƆ HE GBƐJIANƆTOO\nYɛ shika kɛ ojarawa nibii ni obaanyɛ okɛke lɛ sɛɛ lɛ, naa gbɛi krokomɛi ni obaanyɛ otsɔ nɔ ofi Maŋtsɛyeli shiɛmɔ nitsumɔ ni atsuɔ yɛ jeŋ fɛɛ lɛ sɛɛ. Ofainɛ, dani okɛ gbɛi nɛɛ eko baatsu nii lɛ, bi gbɛtsɔɔmɔ kɛjɛ nitsumɔhe nine lɛ, koni ona amɛteŋ nɔ ni obaanyɛ okɛtsu nii yɛ maŋ nɔ he ni oyɔɔ lɛ. Akɛni esoro he fɛɛ he kɛ mlai ni akɛtsuɔ nii yɛ jɛmɛ kɛ toi srɔtoi ni awoɔ yɛ jɛmɛ hewɔ lɛ, ehe miihia ni okɛ mɔ ko ni le mla lɛ kɛ toi srɔtoi lɛ ahe nii jogbaŋŋ lɛ agba sane, koni ona gbɛi srɔtoi ni atsɔɔ lɛ ateŋ nɔ ni hi fe fɛɛ ni obaanyɛ okɛtsu nii.\nŊshuɔransi: Obaanyɛ okɛ nitsumɔhe ko ni Yehowa Odasefoi etsɔɔ akɛ ebaanyɛ ehe shika yɛ egbɛ́i mli lɛ gbɛ́i awo ŋshuɔransi ko nɔ akɛ mɛi ni akɛ ŋshuɔransi lɛ ahã kɛji ogbo loo oba nitsumɔ mli hejɔɔmɔ.\nShika ni Akɛto Shikatoohe: Obaanyɛ ohã akɛ shika ko ni okɛto shikatoohe, shika ko ni okɛhã shikatoohe ko be kukuoo ko, loo shika ko ni okɛto shikatoohe ko koni kɛ́ oba nitsumɔ mli hejɔɔmɔ lɛ akɛhã bo lɛ ahã Yehowa Odasefoi kɛtsɔ nitsumɔhe ko ni amɛtsɔɔ akɛ ebaanyɛ ehe shika yɛ amɛgbɛ́i mli lɛ nɔ. Kɛ́ oosumɔ lɛ, obaanyɛ oto gbɛjianɔ ni akɛ shikai nɛɛ ahã Yehowa Odasefoi yɛ ogbele sɛɛ.\nShika ni Akɛwo Nitsumɔ ko mli loo Akɛfa Shikatoohe: Obaanyɛ okɛ shika ni okɛwo nitsumɔ ko mli loo okɛfa shikatoohe ko lɛ ahã Yehowa Odasefoi kɛtsɔ nitsumɔhe ko ni amɛtsɔɔ akɛ ebaanyɛ ehe shika yɛ amɛgbɛ́i mli lɛ nɔ.\nShikpɔji kɛ Tsũi: Obaanyɛ okɛ shikpɔji kɛ tsũi ni baahi hɔ̃ɔmɔ ake Yehowa Odasefoi kɛtsɔ nitsumɔhe ko ni amɛtsɔɔ akɛ ebaanyɛ ehe shika loo nibii krokomɛi yɛ amɛgbɛ́i mli lɛ nɔ. Obaanyɛ okɛ bo diɛŋtsɛ oshĩa ko ni oyɔɔ mli lɛ hu ahã akɛ okɛmiike kwraa shi obaahi mli kɛyashi obaagbo.\nGift Annuity: Obaanyɛ okɛ shika loo nibii krokomɛi ahã Yehowa Odasefoi kɛtsɔ nitsumɔhe ko ni amɛtsɔɔ akɛ ebaanyɛ ehe shika loo nibii krokomɛi yɛ amɛgbɛ́i mli lɛ nɔ kɛ gbɛkpamɔ akɛ, amɛbaahã bo shika pɔtɛɛ ko daa afi kɛyashi obaagbo. Kɛ́ okɛ Yehowa Odasefoi to gbɛjianɔ nɛɛ, ekolɛ, abaatse toi komɛi ni esa akɛ owo nakai afi lɛ nɔ.\nShamaŋsheo: Obaanyɛ oŋma shamaŋsheo yɛ mla naa, ni okɛ nibii loo shika ni oyɔɔ lɛ ake Yehowa Odasefoi kɛtsɔ nitsumɔhe ko ni amɛtsɔɔ akɛ ebaanyɛ ehe shika loo nibii krokomɛi yɛ amɛgbɛ́i mli lɛ nɔ. Gbɛjianɔtoo nɛɛ baanyɛ ahã bo kɛ asafo lɛ aye nyɛhe kɛjɛ toi komɛi ahe.\nTaakɛ wiemɔ ni ji “ejurɔfeemɔ he gbɛjianɔtoo” lɛ tsɔɔ lɛ, ebaabi ni mɔ ko ni miitao ni ekɛ nibii ni atsĩ tã kɛtsɔ hiɛ lɛ eko ake lɛ ato he gbɛjianɔ. Afee broshuɔ ko ni yitso ji, Charitable Planning to Benefit Kingdom Service Worldwide lɛ, koni eye ebua mɛi fɛɛ ni miisumɔ ni amɛtsu onia kɛfi Yehowa Odasefoi ajeŋ muu fɛɛ nitsumɔ lɛ sɛɛ lɛ ni amɛna gbɛi srɔtoi ni amɛbaanyɛ amɛtsɔ nɔ amɛto he gbɛjianɔ. Enɛ baanyɛ afee gbɛjianɔtoo ko ni Yehowa Odasefoi baaná he sɛɛ amrɔ nɛɛ, loo nɔ ni amɛbaaná he sɛɛ sɛɛ mli, tamɔ be ni mɔ lɛ egbo nɛkɛ. Afee broshuɔ nɛɛ yɛ Blɔfo kɛ Spanish mli. Akɛni esoro he fɛɛ he kɛ mlai ni akɛtsuɔ nii yɛ jɛmɛ kɛ toi srɔtoi ni awoɔ yɛ jɛmɛ hewɔ lɛ, ekolɛ jeee saji fɛɛ ni yɔɔ broshuɔ nɛɛ mli lɛ obaanyɛ okɛtsu nii yɛ he ni oyɔɔ lɛ. Mɛi etsɔ gbɛi srɔtoi ni atsɔɔ yɛ broshuɔ nɛɛ mli lɛ anɔ amɛfi Yehowa Odasefoi asɛɛ yɛ amɛ-Biblia tsɔsemɔ kɛ ejurɔfeemɔ nitsumɔ ni amɛtsuɔ yɛ jeŋ fɛɛ lɛ mli ni aheee amɛ toi babaoo. Kɛ́ ayɛ broshuɔ nɛɛ eko yɛ maŋ nɔ he ni oyɔɔ lɛ, obaanyɛ obi ni asafoŋ woloŋmalɔ lɛ ahã bo eko.\nKɛ́ ootao ole saji babaoo lɛ, ofainɛ yaa www.jw.org/gaa ni okliki he ni kɛɛ “Tsu Onia ni Okɛye Obua Wɔ-Jeŋ Muu Fɛɛ Nitsumɔ Lɛ.” Eyɛ wɛbsaiti lɛ shishigbɛ kwraa. Aloo obaanyɛ otswa nitsumɔhe nine lɛ loo oŋma amɛ wolo.\nBɔ Ni Obaafee Otsu Onia Kɛtsɔ Intanɛt Lɛ Nɔ


Dermatologist Lompoc CA, Best Dermatologist in Lompoc CA\nLompoc Dermatologist, California (CA)\nDermatologist Lompoc & Cosmetic Dermatology, CA\nVillage, Santa Maria, Arguello, Garey, Carr, Bragur, Carpinteria, Ellwood, Isla Vista, Cachuma Village, Lento, Shepards, Rex, Goleta, El Capitan Village, Betteravia, Shuman, San Augustine, Mission, Junction Camp, Drake, Solvang, Gum, Jonata Park, Ventucopa, Jalama, Betteravia Junction, Hope Ranch, El Sueno, Los Olivos, Port Orford, Ballard, Saint Marie, Barsug, La Salle, Sunny Hills Estates, Las Cruces, Foothill Estates, Guadalupe, Toro Canyon\nThis directory has the complete list of dermatologist Lompoc CA, best dermatologist Lompoc CA and cosmetic dermatology Lompoc CA.\nRiverside, Fontana, Anaheim, Long Beach, San Francisco, dermatologist Irvine, Bakersfield, Oxnard, Stockton, Sacramento, Fremont, dermatologist Modesto, Santa Ana, Los Angeles, San Diego, San Bernardino, San Jose, dermatologist Chula Vista, Oakland, Fresno, pediatric dermatologist Lompoc CA, cosmetic dermatology Lompoc CA, holistic dermatologist Lompoc CA Concord, Placentia, Santa Rosa, Escondido, Rialto, San Bruno, Daly City, dermatologist Coachella, Mission Viejo, Rosemead, Fullerton, South San Francisco, Norwalk, National City, Gilroy, dermatologist Roseville, Carlsbad, Watsonville, El Centro, West Sacramento, Whittier, Petaluma, Hayward, dermatologist Jurupa Valley, San Buenaventura\n93454, 93252, 93437, 93464, 93454, 93436, 93434, 93013, 93427, 93436, 93434, 93436, 93441, 93013, 93454, 93427, 93117, 93455, 93067, 93107, 93460, 93455, 93455, 93458, 93436, 93067, 93067, 93436, 93436, 93427, 93067, 93110, 93436, 93108, 93440\nCopyright © 2017 Dermatologist Lompoc CA, Best Dermatologist in Lompoc CA . All Rights Reserved. Sitemap


Roma Bi 10 | Baiblo ɔ Ngɛ Intanɛti ɔ Nɔ | New World Translation\nRoma Bi 10:1-21\nBɔ nɛ a ma plɛ kɛ ná Mawu dami ɔ (1-15)\nJajemi ngɛ ma hɛ mi (10)\nYehowa nɛ a ma tsɛ ɔ maa pee yi wami hemi (13)\nFiɛɛli ɔmɛ a nane he ngɛ fɛu (15)\nA kua sane kpakpa a (16-21)\n10 Nyɛmimɛ, ngɛ anɔkuale mi ɔ, a yi wami hemi ji nɔ́ nɛ ye tsui suɔ nɛ i kpaa Mawu pɛɛ wawɛɛ kɛ haa mɛ ngɛ he. 2 Ejakaa i yeɔ a he odase kaa a hɛ dɔɔ ngɛ Mawu he, se a li lɛ saminya. 3 Ejakaa akɛnɛ a li Mawu dami ɔ, se mohu a ngɛ hlae nɛ a ngɔ mɛ nitsɛmɛ a nɔ́ kɛ ma si he je ɔ, a bɛ a he si kɛ ha we Mawu dami ɔ. 4 Ejakaa Kristo ji Mlaa a nyagbe, konɛ nɔ fɛɛ nɔ nɛ e heɔ yeɔ ɔ nɛ e ná dami. 5 Ejakaa Mose ngma ngɛ dami nɛ jeɔ Mlaa a mi ɔ he ke: “Adesa nɛ peeɔ ní nɛ ɔmɛ ɔ maa hi wami mi kɛ gu a nɔ.” 6 Se dami nɛ je hemi kɛ yemi mi ɔ deɔ ke: “Ko de ngɛ o tsui mi ke, ‘Mɛnɔ maa kuɔ kɛ ya hiɔwe?’ lɔ ɔ ji kaa a, konɛ e ya ngɔ Kristo kɛ kple si kɛ ba, 7 aloo, ‘Mɛnɔ ma kple si kɛ ya muɔ voo ɔ mi?’ lɔ ɔ ji kaa a, konɛ e ya ngɔ Kristo kɛ je gbeje kɛ kuɔ kɛ ba.” 8 Se mɛni e ngɛ dee? “Munyu ɔ ngɛ o kasa nya haa, ngɛ mo nitsɛ o nya mi kɛ mo nitsɛ o tsui mi”; lɔ ɔ ji, hemi kɛ yemi “munyu ɔ” nɛ wa ngɛ fiɛɛe ɔ nɛ. 9 Ejakaa ke o kɛ o nya jajeɔ ngɛ ma hɛ mi kaa Yesu ji Nyɔmtsɛ, nɛ o heɔ yeɔ ngɛ o tsui mi kaa Mawu tle lɛ si kɛ je gbeje ɔ, a ma he o yi wami. 10 Ejakaa tsui nɛ nɔ kɛ heɔ yeɔ kɛ yaa dami mi, se nya nɛ nɔ kɛ jajeɔ ngɛ ma hɛ mi kɛ yaa yi wami hemi mi. 11 Ejakaa ngmami ɔ deɔ ke: “Nɔ ko be nɛ e ngɔɔ e hemi kɛ yemi ɔ kɛ fɔɔ e nɔ nɛ e nine maa nyɛ si.” 12 Ejakaa slɔɔto ko be Yuda no kɛ Hela no a kpɛti. Nyɔmtsɛ kake lɛ mɛ tsuo a ngɛ, nɛ e ji niatsɛ kɛ ha nihi tsuo nɛ a tsɛɔ lɛ ɔ.* 13 Ejakaa “nɔ fɛɛ nɔ nɛ e tsɛɔ Yehowa* biɛ ɔ, a ma he e yi wami.” 14 Se ke a ná we hemi kɛ yemi ngɛ e mi ɔ, kɛ a ma plɛ kɛ tsɛ lɛ kɛɛ? Jehanɛ ɔ, kɛ a ma plɛ kɛ ná hemi kɛ yemi ngɛ nɔ nɛ a nui e he sane ko hyɛ ɔ mi kɛɛ? Jehanɛ ɔ, ke nɔ ko be nɛ e maa fiɛɛ ɔ, kɛ a ma plɛ kɛ nu kɛɛ? 15 Nɛ jehanɛ ɔ, ke a tsɔ we mɛ ɔ, kɛ a ma plɛ kɛ ya fiɛɛ kɛɛ? Kaa bɔ nɛ a ngma ke: “Hyɛ bɔ nɛ ní kpakpahi a he sane kpakpa jajeli ɔmɛ a nanehi a he ngɛ fɛu ha!” 16 Se mɛ tsuo a bui sane kpakpa a tue. Ejakaa Yesaya de ke: “Yehowa,* mɛnɔ he nɔ́* nɛ a nu kɛ je wa ngɔ ɔ ye?” 17 Enɛ ɔ he ɔ, hemi kɛ yemi nyɛɛɔ nɔ́ nɛ a nu ɔ se. Nɛ nɔ́ nɛ a nu ɔ guɔ Kristo he munyu ɔ nɔ. 18 Se i ngɛ bie ke, Anɛ nuimi nɛ a nui lo? Hyɛ, ngɛ anɔkuale mi ɔ, “a gbi ɔ jije kɛ kpa zugba a tsuo nɔ, nɛ a sɛ gbi ɔ ya su zugba a* nyagbe he ɔmɛ.” 19 Se i ngɛ bie ke, anɛ limi nɛ Israel li lo? Kekleekle ɔ, Mose de ke: “Ma gu nɔ́ ko nɛ pi je ma ko ɔ nɔ kɛ ha nɛ nyɛɛ je hunga; nɛ ma gu ma nɛ be juɛmi nɔ kɛ wo nyɛ abofu wawɛɛ.” 20 Se Yesaya náa kã wawɛɛ nɛ e deɔ ke: “Nihi nɛ a hla we ye se blɔ ɔ, a na mi; nihi nɛ a bi we ye si ɔ, a ba le mi.” 21 Se e deɔ ngɛ Israel he ke: “Ngɛ ligbi mluku ɔ tsuo mi ɔ, i gbɛ ye dɛ mi ha nihi nɛ a tue gbo nɛ a tsui hu kplii ɔ.”\n^ Aloo “nɛ e haa nihi tsuo nɛ a tsɛɔ lɛ ɔ nɔ́ faa.”\n^ Aloo “amaniɛ bɔmi.”\n^ Hela, “zugba a nɔ hehi nɛ nimli ngɛ ɔ.”\nRoma Bi 10


Hindei Nasia Kungɔ Mu Yaa Pie Ji Mua Yɛ Ngewɔ Layiei Lema—Yamani Wuelei\nKlistimabla ti Hindeisia kɛ Ngewɔ Layia Lelei–Kaa Bukui | Lugbu Yawui 2017\nSABUI NA VA MAHOUNGƆ MU JI WUE: Nunga gbotoma ta wolo Mahaya wowoli yiei ma, ti longɔ ti tɔnyi gɔɔ kɔlongɔ Ngewɔ ma. (Ais 55:6) Kɔ mu gu mu ti gaa, kɛlee mu yamani gboto wue. Numui gbi ngila ngila ma lɔ, fale pele yia huwue yana mua yɛ gbɔma la ti ma. Na hu gbi, mua gu lɔ mu gbɔ ti ma ina mu mu magbatɛilɔ panda tao ina ta mu nɛmahu kɔ mu Baibu gaa wue a tie wati gbi mu yaa yamani wuema.\nKɛ a bi magbee kɔ bi yama fulo ye numui gama, kɛnga jii fele, sawa gohu. —Mat 13:19\nGahugbua ti ma tao bi bagɔɔ ti ma. Baa luwa yɛpɛ va\nBi fonga, fami wue a kahugbua. Ye numui biyei lagɛ. Hitɛ ngi nɛmahui na va bi yamanga, kɛnga ba nde lɔ bɛɛ bi yamaga lɔ—kɔ bi mɔli gbɛmbo, ɔɔ magaji ve ngi wɛ, ɔɔ bi haka gɛ a ngie mu wɛsaiti hu, ɔɔ bi vido gɛ a ngie, ɔɔ bi kɛ a ngie sia mua Baibu gaa wue la a nunga. Kɛɛ i waa a hinda yeka na ngi nɛmahu, a nyande lɔ wu yɛpɛ kɔlongɔ ma.—Fil 2:4\nWati gbi bi yamama ngi gama, lapi kɔ bi njei vali tɔnyi na ma bi hinga ngi lii hu, a ji ba Baibu yaka yia gaa ngi gama ɔɔ bi yɛpɛ kɔlongɔ ma, kɛ ji ba buku ɔɔ kɔlɔ lo a ngie. (I Kɔr 3:6) Lapi kɔ bi ndiamɔya gbatɛ a ngie\nHugbatɛ wue yama va gbɔma ngi gama\nLugbu Yawui 6-12\nNAFEI NASIA MUA GU MA NGEWƆ LAYIEI HU Jɛhova Gɔkoi kɔ Bi Yɛ Ndɛvui Hu\nKLISIMABLA TI HINDEISIA Hindei Nasia Kungɔ Mu Yaa Pie Ji Mua Yɛ Ngewɔ Layiei Lema—Yamani Wuelei\nLugbu Yawui 13-19\nNAFEI NASIA MUA GU MA NGEWƆ LAYIEI HU Gaa Kpulangei Nasia ma Ba Pie\nKLISIMABLA TI HINDEISIA Hindei Nasia Mua Kaa Baibu Bukui Na hu Ta Toi a Jona\nLugbu Yawui 20-26\nNAFEI NASIA MUA GU MA NGEWƆ LAYIEI HU Gbɛ Mia Jɛhova Longɔ Mu Pie?\nLugbu Yawui 27–Pundui 3\nNAFEI NASIA MUA GU MA NGEWƆ LAYIEI HU Bi Gahu Aa Gbɔyɔ Ngewɔ Hindei Ma\nKLISIMABLA TI HINDEISIA Baa Luma Bi Gahu Aa Gbɔyɔ Ngewɔ Hindei ma, Hinda Ma I Wove Bɛ Bi Lɛvui Hu\nText Pii gbotongɔ ba gu bi bukui kɛ haiŋ yepekeisia dauŋlodi KLISIMABLA TI HINDEISIA KƐ NGEWƆ LAYIA LELEI–KAA BUKUI Lugbu Yawui 2017\nLugbu Yawui 2017\nKLISIMABLA TI HINDEISIA KƐ NGEWƆ LAYIA LELEI–KAA BUKUI Lugbu Yawui 2017


Mɔ Diɛŋtsɛ ni Hɔ Tai kɛ Amanehului Asɛɛ\nKANEMƆ YƐ Afrikaans Albania Amharic Arabic Armenia Armenia (West) Aymara Bislama Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Dangme Denmark Dutch Efik Estonia Ewe Finland French Ga Georgia Germany Guarani Haitian Creole Hebri Hela Hiligaynon Hungary Igbo Iloko Indonesia Italia Japan Kazakh Kikaonde Kikuyu Kinyarwanda Kirghiz Kirundi Kisonge Kongo Korea Krio Latvia Lingala Lithuania Luganda Luo Macedonia Malagasy Malta Maya Mizo Moore Myanmar Nepali Ngabere Norway Nyaneka Nzema Otetela Papiamento (Aruba) Papiamento (Curaçao) Persia Poland Portuguese (Brazil) Quechua (Bolivia) Romania Russia Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Sweden Tagalog Tatar Thailand Tigrinya Tshiluba Tsonga Turkey Tuvalu Twi Tzotzil Ukrain Umbundu Uzbek Vietnam Wayuunaiki Xhosa Yoruba Zande Zulu\nSANEYITSO LƐ MLITSƆƆMƆ | TA NI TSAKE JE NƐŊ SHIHILƐ LƐ\nYɛ November 11, 1918 lɛ, Jeŋ Ta I lɛ ba naagbee. Nakai gbi lɛ mɛi pii eyaaa nitsumɔ; amɛje kpo ni amɛyanya. Shi nyamɔ lɛ sɛɛ etsɛɛɛ. Ta lɛ sɛɛ nɔŋŋ lɛ, naagba wulu kroko te shi, ni mɛi ni egbe lɛ ayi fa kwraa fe mɛi ni nyɔ yɛ ta lɛ mli.\nYɛ June 1918 lɛ, tsɛŋemɔ-hela ko ni gbɛ́i ji Spania flu lɛ mɔmɔ asraafoi ni tee ta lɛ naa yɛ France lɛ. Yɛ be kukuoo mli lɛ, hela nɛɛ kpãta mɛi babaoo ahiɛ. Akɛ nɔkwɛmɔnɔ lɛ, yɛ nyɔji fioo komɛi amli lɛ, Amerika asraafoi ni yɔɔ France ni hela lɛ gbe lɛ ayi bafa fe amɛteŋ mɛi ni gboi yɛ ta lɛ mli. Ni beni asraafoi lɛ ku amɛsɛɛ kɛtee amɛmaji lɛ anɔ lɛ, amɛtere hela gbonyo nɛɛ kɛtee, ni enɛ ha hela lɛ gbɛ eshwã mramra yɛ je lɛŋ fɛɛ.\nYɛ afii ni nyiɛ ta lɛ sɛɛ lɛ amli lɛ, hɔmɔ hu ba waa ni mɛi babaoo ye ohia. Beni ta lɛ ba naagbee yɛ afi 1918 mli lɛ, no mli lɛ, hɔmɔ miiye mɛi yɛ Yuropa maji babaoo amli. Beni shɛɔ afi 1923 lɛ, kɛ́ ohiɛ German shika lɛ, ehiii bo nɔ ko nɔ ko hemɔ. Enɛ sɛɛ afii ekpaa lɛ, je lɛŋ jarayeli he gbɛjianɔtoi fɛɛ fite. Naagbee kwraa lɛ, yɛ afi 1939 mli lɛ, jeŋ ta ni ji enyɔ lɛ, ni abaanyɛ akɛɛ akɛ eji klɛŋklɛŋ jeŋ ta lɛ nɔtsamɔ lɛ fɛ. Namɔ kwraa hɔ naagbai ni yɔɔ ahuntoo ni tsara nɔ kɛba ni anako enɔ pɛŋ nɛɛ fɛɛ sɛɛ?\nNAAGBEE GBII LƐ AHE OKADI LƐ\nGbalɛi ni yɔɔ Biblia lɛ mli lɛ yeɔ ebuaa wɔ ni wɔnuɔ nibii komɛi ni tee nɔ yɛ blema lɛ ashishi; nibii nɛɛ ateŋ ekome ji Jeŋ Ta I lɛ. Yesu Kristo gba akɛ, be ko baaba ni “maŋ aaate shi awo maŋ,” ni hɔ̃ji kɛ tsɛŋemɔ-helai baagbɛ ashwã shikpɔŋ lɛ nɔ fɛɛ. (Mateo 24:3, 7; Luka 21:10, 11) Ekɛɛ ekaselɔi lɛ akɛ amanehului nɛɛ baafee naagbee gbii lɛ ahe okadi lɛ eko. Kpojiemɔ wolo lɛ haa wɔleɔ amanehului nɛɛ ahe saji babaoo, ni ehaa wɔnaa akɛ tsakpaa yɛ naagbai ni yaanɔ yɛ shikpɔŋ lɛ nɔ lɛ kɛ ta ko ni te shi yɛ ŋwɛi lɛ teŋ.—Kwɛmɔ akrabatsa ni ji “Ta Te Shi yɛ Ŋwɛi ni Ta Te Shi yɛ Shikpɔŋ lɛ Nɔ.”\nBiblia mli wolo nɛɛ nɔŋŋ wieɔ okpɔŋɔnɔtaralɔi ejwɛ komɛi ahe sane. Okpɔŋɔnɔtaralɔi nɛɛ ateŋ mɛi etɛ feɔ amanehului ni Yesu gba kɛtsɔ hiɛ lɛ ahe mfoniri, nomɛi ji ta, hɔmɔ, kɛ tsɛŋemɔ-hela. (Kwɛmɔ akrabatsa ni ji “Ani Okpɔŋɔnɔtaralɔi Ejwɛ lɛ Miitsu Nii Lɛɛlɛŋ?”) Eyɛ faŋŋ akɛ klɛŋklɛŋ jeŋ ta lɛ ji nɔ ni kɛ jaramɔ bei ni naa bako shi kɛjɛ no beaŋ kɛbashi ŋmɛnɛ lɛ ba. Ni Biblia lɛ haa wɔleɔ akɛ Satan ji mɔ ni kɛ nakai ta lɛ ba. (1 Yohane 5:19) Ani Satan baakã he eye awui daa?\nKpojiemɔ wolo lɛ haa wɔ hiɛnɔkamɔ hu akɛ “be fioo kɛkɛ” Satan yɔɔ. (Kpojiemɔ 12:12) Enɛ hewɔ ni Satan egiri naakpa ni ekɛ naagbai ni naa wala baa gbɔmɛi anɔ lɛ. Shi yɛ nakai beaŋ nɔŋŋ lɛ, naagbai ni yaa nɔ lɛ tsɔɔ akɛ be ni eshwɛ Satan lɛ faaa dɔŋŋ.\nABAAFITE ABONSAM NITSUMƆI LƐ\nEyɛ faŋŋ akɛ, Jeŋ Ta I lɛ tsake jeŋ shihilɛ kwraa. Kɛjɛ no sɛɛ kɛbaa nɛɛ, maji kɛ amɛ nɔ fɛɛ nɔ woɔ ta mli, abutu nɔyelii, ni mɛi heee amɛhiɛnyiɛlɔi amɛyeee dɔŋŋ. Kɛfata he lɛ, eha ana odaseyeli ni yɔɔ faŋŋ ni tsɔɔ akɛ ashwie Satan kɛjɛ ŋwɛi. (Kpojiemɔ 12:9) Nɔyelɔ ni anaaa nɛɛ fee enii tamɔ nɔyelɔ ko ni yitsoŋ wa ni le akɛ etsɛŋ kwraa ni abaakpa lɛ maŋtsɛ lɛ yeli. Kɛ́ akpa Satan lɛ, naagbai ni je shishi kɛjɛ Jeŋ Ta I lɛ nɔ kɛbaa nɛɛ baaba naagbee.\nTaakɛ gbalɛi ni yɔɔ Biblia lɛ mli lɛ tsɔɔ lɛ, obaanyɛ oná hekɛnɔfɔɔ yɛ Yesu Kristo, ni ji wɔŋwɛi Maŋtsɛ lɛ, mli akɛ etsɛŋ ‘ebaafite abonsam nitsumɔi lɛ.’ (1 Yohane 3:8) Amrɔ nɛɛ po lɛ, mɛi akpekpei abɔ sɔleɔ ni Nyɔŋmɔ Maŋtsɛyeli lɛ aba. Ani bo hu ofeɔ nakai? Kɛ́ nakai Maŋtsɛyeli lɛ ba lɛ, anɔkwafoi baana ni aafee Nyɔŋmɔ suɔmɔnaa nii, moŋ fe Satan nɔ, yɛ shikpɔŋ lɛ nɔ. (Mateo 6:9, 10) Nyɔŋmɔ Maŋtsɛyeli lɛ baaha tai asɛɛ afo, ni awuŋ jeŋ ta ko dɔŋŋ! (Lala 46:10) Kɛ́ okase Maŋtsɛyeli lɛ he nii lɛ, obaaná miishɛɛ waa be ni toiŋjɔlɛ baayi shikpɔŋ lɛ nɔ obɔ lɛ!—Yesaia 9:5, 6.\nTa Te Shi yɛ Ŋwɛi ni Ta Te Shi yɛ Shikpɔŋ lɛ Nɔ\nAaafee afii 1,900 dani Jeŋ Ta I lɛ baafɛ lɛ, Satan kɛɛ Yesu akɛ ekɛ “jeŋ maŋtsɛyelihei fɛɛ” baaha lɛ. (Mateo 4:8, 9) Yesu kpoo nakai kaa lɛ, ni sɛɛ mli lɛ etsɔɔ mli akɛ Abonsam ji “je lɛŋ lumɔ lɛ.” (Yohane 14:30) Kɛfata he lɛ, bɔfo Yohane ŋma akɛ “jeŋ muu lɛ fɛɛ kã mɔ fɔŋ lɛ mli.”—1 Yohane 5:19.\nAkɛni Satan Abonsam yɛ hewalɛ waa yɛ je lɛ nɔ hewɔ lɛ, wɔbaanyɛ wɔkɛɛ akɛ lɛ ji mɔ ni kɛ klɛŋklɛŋ jeŋ ta lɛ kɛ naagbai ni jɛ mli kɛba lɛ ba. No hewɔ lɛ, ebɛ naakpɛɛ mɔ akɛ Kpojiemɔ wolo lɛ haa wɔnaa akɛ Satan ji mɔ ni eha naagbai eba shikpɔŋ lɛ nɔ kɛjɛ afi 1914 lɛ nɔ kɛbaa. Kpojiemɔ yitso 12 lɛ mli saji fioo komɛi nɛ:\nKuku 7 Ta te shi yɛ ŋwɛi yɛ Mikael (Yesu Kristo) kɛ drako lɛ (Satan) teŋ.\nKuku 9 ‘Ashɛ́ Abonsam lɛ, ni ji mɔ ni shishiuɔ jeŋ muu lɛ fɛɛ lɛ, afɔ̃ shikpɔŋ lɛ nɔ.’\nKuku 12 “Kpóo ha mɛi ni yɔɔ shikpɔŋ lɛ nɔ kɛ ŋshɔ hiɛ lɛ! Ejaakɛ Abonsam lɛ ekpeleke shi kɛba nyɛŋɔɔ, egiri naakpa, ni ele akɛ be fioo kɛkɛ eyɔɔ.”\nBiblia mli be he akɔntaabuu kɛ nibii ni yaa nɔ yɛ je lɛ mli lɛ tsɔɔ akɛ, ta nɛɛ ni awu yɛ ŋwɛi lɛ te shi beni ato Nyɔŋmɔ Maŋtsɛyeli lɛ shishi yɛ ŋwɛi yɛ afi 1914. * No hewɔ lɛ, yɛ nakai afi ni sa kadimɔ waa lɛ nɔŋŋ mli lɛ, ta te shi ŋwɛi ni ta te shi yɛ shikpɔŋ lɛ nɔ.\n^ kk. 20 Kwɛmɔ wolo ni ji Mɛni Biblia lɛ Tsɔɔ Diɛŋtsɛ? ni Yehowa Odasefoi fee lɛ, yitso 8 lɛ.\nAni Okpɔŋɔnɔtaralɔi Ejwɛ lɛ Miitsu Nii Lɛɛlɛŋ?\nOkpɔŋɔ yɛŋ, ni mɔ ni ta enɔ lɛ ji ŋwɛi maŋtsɛ. Maŋtsɛ lɛ, ni ji Yesu Kristo lɛ, ta okpɔŋɔ nɔ yɛ jalɛ hewɔ. (Lala 45:5) Nɔ klɛŋklɛŋ ni akɛwo edɛŋ ni etsu ji, ni eshwie Satan kɛ edaimonioi lɛ kɛjɛ ŋwɛi.—Kpojiemɔ 6:2; 12:9.\nOkpɔŋɔ ni tsuɔ, ni aha mɔ ni ta enɔ lɛ hegbɛ “koni ejie hejɔlɛ kɛjɛ shikpɔŋ lɛ nɔ.” (Kpojiemɔ 6:4) Kɛjɛ afi 1914 lɛ nɔ kɛbaa nɛɛ, be fɛɛ be lɛ aawu ta. Jeŋ Ta I lɛ sɛɛ afii 21 pɛ ni jeŋ ta kroko fɛ. Mɛi ni gboi yɛ ta nɛɛ mli lɛ ayi fa kwraa fe mɛi ni gboi yɛ klɛŋklɛŋ jeŋ ta lɛ mli. Akɔntaa ko ni abu lɛ tsɔɔ akɛ, mɛi aaafee akpekpei 60 gboi yɛ Jeŋ Ta II lɛ mli. Kɛjɛ afi 1945 kɛbaa nɛɛ, awuko jeŋ ta kroko, shi mɛi babaoo egboi yɛ tai bibii ni awuu lɛ amli. Yinɔsaneŋmalɔi komɛi buɔ akɔntaa akɛ, kɛjɛ afi 1901 kɛbashi afi 2000 lɛ naagbee lɛ, mɛi fe akpekpei 100 egboi yɛ tai amli.\nOkpɔŋɔ diŋ, ni mɔ ni ta enɔ lɛ hiɛ nsɛni ni damɔ shi kɛha hɔmɔ yɛ edɛŋ. (Kpojiemɔ 6:5, 6) Yɛ klɛŋklɛŋ jeŋ ta lɛ mli lɛ, maji ni kɛ Germany wuɔ lɛ sa niyenii ni akɛbaa Germany lɛ naa, ni enɛ ha hɔmɔ gbe mɛi aaafee 750,000. Yɛ afi 1921 mli lɛ, hɔmɔ gbe Russiabii ni fa fe akpekpei enyɔ, ni hɔmɔ gbe mɛi mɔbɔmɔbɔ yɛ je lɛŋ hei krokomɛi hu. Kɛ́ abua fɛɛ naa lɛ, kɛjɛ afi 1901 kɛbashi afi 2000 naagbee lɛ, hɔmɔ gbe mɛi aaafee akpekpei 70. Kɛbashi ŋmɛnɛ lɛ, daa afi lɛ, gbekɛbii ni yeko afii enumɔ ni fa fe akpekpei etɛ gboiɔ yɛ niyenii kpakpa ni anaaa aha amɛ lɛ hewɔ.\nOkpɔŋɔ lamlu, ni mɔ ni ta enɔ lɛ gbeɔ mɛi kɛtsɔ gbelehelai anɔ. (Kpojiemɔ 6:8) Klɛŋklɛŋ gbelehela ni naa wa ni ba yɛ afi 1901 kɛmɔ afi 2000 naagbee mli lɛ ji Spania flu lɛ. Eyɛ mli akɛ anyɛɛɛ atsɔɔ mɛi abɔ pɔtɛɛ ni flu lɛ gbe moŋ, shi akɔntaa ko ni abu lɛ tsɔɔ akɛ egbe mɛi aaafee akpekpei 50. Yinɔsane wolo ko ni wieɔ helai ahe (Man and Microbes) lɛ tsɔɔ akɛ, “Yɛ yinɔsane mli lɛ, hela nɛɛ ji nibii ni ekpata mɛi ahiɛ waa lɛ ateŋ ekome,” ni ekɛfata he akɛ egbe mɛi oyayaayai waa. Kɛjɛ afi 1901 kɛyashi afi 2000 lɛ naagbee lɛ, kpate, atiridii, kɛ wɔlɔmɔ fɔŋ ji tsɛŋemɔ-helai krokomɛi ni egbe mɛi akpekpei ohai abɔ.


Tsumaa Nitsumɔ ni Woɔ Yehowa Hiɛ Nyam | Nyɔŋmɔ Maŋtsɛyeli Lɛ\nTsumaa Nitsumɔ ni Woɔ Yehowa Hiɛ Nyam\nAkɛ asafo lɛ tsumaa nitsumɔ ni yaa nɔ yɛ je lɛŋ fɛɛ lɛ tsuɔ Maŋtsɛyeli lɛ he nii\n1, 2. (a) Mɛni Yehowa tsuji kɛ afii babaoo ená mli gbɛfaŋnɔ? (b) Mɛni Yehowa nyaa he waa?\nKƐJƐ blema tɔ̃ɔ lɛ, Yehowa tsuji anɔkwafoi lɛ emamɔ tsũi ni hãa ajieɔ egbɛ́i lɛ yi. Ákɛ nɔkwɛmɔnɔ lɛ Israelbii lɛ jɛ miishɛɛ mli amɛkɛ amɛhe kɛ amɛnibii hã kɛma kpeebuu lɛ.—2 Mose 35:30-35; 36:1, 4-7.\n2 Yehowa enaaa nibii ni akɛma tsũ lɛ akɛ nomɛi ji nibii titri ni woɔ ehiɛ nyam, ni jeee nomɛi hu kã etsui nɔ fe fɛɛ. (Mat. 23:16, 17) Nɔ ni Yehowa nyaa he waa, ni ji nikeenii ni woɔ ehiɛ nyam fe fɛɛ lɛ ji jamɔ ni etsuji lɛ kɛhãa lɛ lɛ; amɛhe ni amɛkɛhãa kɛ ekãa ni amɛkɛtsuɔ nii lɛ hu fata he. (2 Mose 35:21; Mar. 12:41-44; 1 Tim. 6:17-19) Anɔkwa sane nɛɛ he hiaa waa. Mɛni hewɔ? Ejaakɛ tsũi abe nyɛɔ ehoɔ. Ákɛ nɔkwɛmɔnɔ lɛ, kpeebuu lɛ kɛ sɔlemɔwe ni ama lɛ bɛ dɔŋŋ. Nakai tsũi lɛ eho etee moŋ, shi Yehowa hiɛ kpako ejurɔ ni etsuji anɔkwafoi lɛ fee kɛ deŋme ni amɛgbo kɛmamɔ tsũi nɛɛ anɔ.—Kanemɔ 1 Korintobii 15:58; Hebribii 6:10.\n3. Mɛni he wɔbaasusu yɛ yitso nɛɛ mli?\n3 Yehowa tsuji ni yɔɔ ŋmɛnɛ lɛ hu egbo deŋme kɛmamɔ jamɔhei. Ni nibii ni wɔnyɛ wɔtsu yɛ wɔ-Maŋtsɛ Yesu Kristo nɔyeli lɛ shishi lɛ sa kadimɔ waa! Eyɛ faŋŋ akɛ Yehowa ejɔɔ wɔmɔdɛŋbɔi lɛ anɔ. (Lala 127:1) Wɔbaasusu nibii ni wɔnyɛ wɔtsu ni ewo Yehowa hiɛ nyam lɛ fioo komɛi ahe yɛ yitso nɛɛ mli. Kɛfata he lɛ, wɔbaanu mɛi ni yeɔ amɛbuaa kɛtsuɔ nitsumɔi nɛɛ ateŋ mɛi komɛi anaa saji.\nMaŋtsɛyeli Asai Amaamɔ\n4. (a) Mɛni hewɔ ehe hiaa ni wɔná jamɔhei babaoo lɛ? (b) Mɛni hewɔ afee nitsumɔhe niji komɛi ekome lɛ? (Kwɛmɔ akrabatsa ni ji “ Nitsumɔhe Niji Amaamɔ—Afee Tsakemɔi yɛ Hiamɔi lɛ Anaa” lɛ.)\n4 Taakɛ wɔsusu he yɛ Yitso 16 lɛ mli lɛ, Yehowa biɔ koni wɔkpe kɛjá lɛ. (Heb. 10:25) Jeee akɛ wɔkpeei lɛ wajeɔ wɔhemɔkɛyeli kɛkɛ, moŋ lɛ ewoɔ miishɛɛ ni wɔkɛtsuɔ shiɛmɔ nitsumɔ lɛ hu mli hewalɛ. Yehowa kã he eewo nitsumɔ lɛ foi be ni naagbee gbii lɛ bɛŋkɛɔ nɛɛ. Enɛ hãa mɛi akpei ohai komɛi keɔ yuu kɛbaa egbɛjianɔtoo lɛ mli daa afi. (Yes. 60:22) Be ni Maŋtsɛyeli lɛ shishi bii lɛ ayi faa lɛ, ehe bahiaa ni aná tsũi ni abaakala Biblia kasemɔ woji yɛ mli. Ehe bahiaa hu ni aná jamɔhei babaoo.\n5. Mɛni hewɔ gbɛ́i Maŋtsɛyeli Asa lɛ sa jogbaŋŋ lɛ? (Kwɛmɔ akrabatsa ni ji “ New Light Sɔlemɔtsu Lɛ” hu.)\n5 Yɛ Yehowa webii ni yɔɔ ŋmɛnɛ lɛ amra beaŋ yinɔsane mli lɛ, Biblia Kaselɔi lɛ bana akɛ ehe miihia ni amɛná amɛ diɛŋtsɛ amɛkpeehei. Etamɔ nɔ ni ama klɛŋklɛŋ jamɔhei lɛ ateŋ ekome yɛ West Virginia ni yɔɔ Amerika lɛ yɛ afi 1890 mli. Be ni shɛɔ afi 1930 afiiaŋ lɛ, Yehowa webii lɛ emamɔ asai saŋŋ ni amɛsaa ekomɛi hu, shi no mli lɛ abɛ gbɛ́i pɔtɛɛ ko ni akɛtsɛɔ kpeehei nɛɛ. Kɛ̃lɛ, afi 1935 be ni amaa kpee asa ko kɛ nitsumɔhe nine yɛ Hawaii lɛ, Nyɛminuu Rutherford yasara jɛmɛ. Be ni abi akɛ mɛɛ gbɛ́i esa akɛ akɛtsɛ tsũ nɛɛ lɛ, Nyɛminuu Rutherford hã hetoo akɛ: “Bɛ wɔbaanyɛ wɔtsɛ lɛ ‘Maŋtsɛyeli Asa,’ ejaakɛ no he nii wɔtsuɔ lɛ, wɔmiishiɛ Maŋtsɛyeli lɛ he sane kpakpa lɛ, aloo mɛni nyɛkɛɛ?” (Mat. 24:14) No sɛɛ etsɛɛɛ lɛ, akɛ nakai gbɛ́i lɛ tsɛ kpee asai ni Yehowa webii asafoi lɛ kpeɔ yɛ mli yɛ je lɛŋ fɛɛ lɛ ateŋ babaoo.\nBiblia Kaselɔi lɛ yɛ New Light sɔlemɔtsu lɛ hiɛ\nNEW LIGHT SƆLEMƆTSU LƐ\nYƐ AFI 1880 afii lɛ naagbee gbɛ lɛ, Baptist sɔlemɔ ni yɔɔ Mount Lookout, yɛ West Virginia lɛ mli bii babaoo kɛ amɛhe badɔ̃mɔ Biblia Kaselɔi lɛ. Amɛtee nɔ amɛkɛ Baptist sɔlemɔtsu lɛ fee asafoŋ kpeei kɛyashi be ko, ni no beaŋ hu lɛ, Baptistbii lɛ feɔ amɛkpeei yɛ jɛmɛ. Eeenyɛ efee akɛ, kuu ni baa klɛŋklɛŋ lɛ, lɛ efeɔ ekpee lɛ. Shi be ni shɛɔ afi 1890 lɛ, wɔnyɛmimɛi lɛ ekpa kpee yɛ Baptist sɔlemɔtsu lɛ mli, ni amɛyama amɛkpeehe.\nEtamɔ nɔ ni enɛ bafee klɛŋklɛŋ jamɔhe ni Yehowa webii ni yɔɔ ŋmɛnɛ beaŋ lɛ ma. Abale lɛ akɛ New Light sɔlemɔtsu, ejaakɛ abu anɔkwalei ni Biblia Kaselɔi lɛ tsɔɔ lɛ akɛ eji la ni ekpɛ Ŋmalɛi lɛ anɔ. Afee kpee yɛ tsũ nɛɛ mli kɛyashi afi 1920 afii lɛ amli. Nyɛminuu A.\n6, 7. Mɛni Maŋtsɛyeli Asai ni akɛ be fioo mamɔɔ lɛ etsu?\n6 Be ni shɛɔ afi 1970 afiiaŋ lɛ, Maŋtsɛyeli Asai ahe babɔi hiamɔ waa. Enɛ hã nyɛmimɛi komɛi ni yɔɔ Amerika lɛ to gbɛjianɔ kpakpa ko ni atsɔɔ nɔ akɛmamɔɔ Maŋtsɛyeli Asai fɛfɛji ni sa jogbaŋŋ ni akɛ gbii fioo pɛ maa. Be ni shɛɔ afi 1983 lɛ, amamɔ nakai Maŋtsɛyeli Asai lɛ aaafee 200 sɔŋŋ yɛ Amerika kɛ Canada. Nyɛmimɛi je shishi amɛto tsumaa ajinafoi akui ahe gbɛjianɔ koni akɛtsu hiamɔ nɛɛ he nii. Gbɛjianɔ ni ato nɛɛ ye omanye jogbaŋŋ aahu akɛ yɛ afi 1986 lɛ, Gbɛtsɔɔmɔ Kuu lɛ kɛ ehe bawo mli ni ehã ato he gbɛjianɔ jogbaŋŋ, ni be ni shɛɔ afi 1987 lɛ, ato Tsumaa Ajinafoi Akui 60 ashishi yɛ Amerika. * Be ni shɛɔ afi 1992 lɛ, ato Tsumaa Ajinafoi Akui ashishi hu yɛ Argentina, Australia, France, Germany, Japan, Mexico, South Africa, kɛ Spain. Anɔkwa, esa akɛ wɔfĩ nyɛmimɛi ni gboɔ deŋme kɛmamɔɔ Maŋtsɛyeli Asai kɛ Kpee Asai nɛɛ asɛɛ waa, ejaakɛ nitsumɔ ni amɛtsuɔ lɛ ji sɔɔmɔ krɔŋŋ lɛ fã.\n7 Maŋtsɛyeli Asai ni akɛ be fioo mamɔɔ nɛɛ yeɔ mɛi ni yɔɔ akutsei ni amamɔɔ Asai lɛ yɛ lɛ odase waa. Ákɛ nɔkwɛmɔnɔ lɛ, adafitswaa wolo ko ni yɔɔ Spain lɛ kala sane ko ni hiɛ yitso akɛ, “Hemɔkɛyeli Fãmɔɔ Gɔji.” Be ni wolo nɛɛ wieɔ Maŋtsɛyeli Asa ko ni ama yɛ Martos lɛ he lɛ, wolo lɛ bi akɛ: “Yɛ jeŋ ni mɛi foɔ amɛ pɛ amɛnɔ mli nɛɛ mli lɛ, mɛi enyɛ amɛjɛ Spain hei srɔtoi amɛbaye amɛbua kɛma tsũ nɛɛ; be kukuoo ni akɛma, bɔ ni ama lɛ jogbaŋŋ ahã, kɛ gbɛjianɔ ni ato kɛma lɛ eko bako yɛ biɛ daŋ, te fee tɛŋŋ enɛ nyɛ eba lɛ nakai?” Wolo lɛ tsɛ sane ko ni Odasefoi ni kɛ amɛhe hã kɛma tsũ lɛ ateŋ mɔ kome wie lɛ yisɛɛ kɛhã sanebimɔ lɛ hetoo akɛ: “Wɔnyɛ wɔfee enɛ ejaakɛ Yehowa ji mɔ ni tsɔɔ wɔ nii.”\nNITSUMƆHE NIJI AMAAMƆ—AFEE TSAKEMƆI YƐ HIAMƆI LƐ ANAA\nBe ni amaa wɔnitsumɔhe ni yɔɔ Brooklyn lɛ ateŋ klɛŋklɛŋ nɔ lɛ yɛ afi 1927 lɛ\nBE NI Maŋtsɛyeli shiɛmɔ nitsumɔ lɛ bɔi shweremɔ yɛ je lɛŋ fɛɛ lɛ, abɔi nitsumɔhe niji amaamɔ yɛ maji srɔtoisrɔtoi anɔ. Ama klɛŋklɛŋ nɔ lɛ yɛ Britain yɛ afi 1900; nɔ ni ji enyɔ lɛ yɛ Germany yɛ afi 1903; ni nɔ ni ji etɛ lɛ yɛ Australia yɛ afi 1904. Akɛni woji hu ni akalaa lɛ shɛɛɛ mɛi lɛ dɔŋŋ hewɔ lɛ, ehe bahia ni amamɔ woji akalamɔhei. Ama klɛŋklɛŋ nɔ lɛ yɛ Brooklyn, New York, yɛ afi 1927, eji ŋwɛitsu nsɔɔdoi kpaanyɔ. Be ni shɛɔ afii 2013 lɛ, aakala Bibliai, woji, loo magazin yɛ nitsumɔhe niji 15 amli.\nBetel tsũi ni yɔɔ Papua New Guinea, ajɔɔ nɔ yɛ afi 2010\nKɛjɛ afi 1970 afii lɛ teŋgbɛ kɛbashi afi 1990 mra beaŋ lɛ, amamɔ nitsumɔhe niji yɛ shikpɔji aaafee 60 anɔ. Ni alɛɛ nitsumɔhe niji 30 krokomɛi amli. Kɛ̃lɛ, yɛ nyɛsɛɛ afii nɛɛ amli lɛ, akɛ nitsumɔhe niji lɛ ekomɛi eyafata ekrokomɛi ahe. Be ni wɔwoji lɛ eko (2013 Yearbook of Jehovah’s Witnesses) tsɔɔ yiŋtoo hewɔ ni afee enɛ lɛ mli lɛ, ewie akɛ: “Atee hiɛ yɛ gbɛi ni atsɔɔ nɔ akɛ mɛi shãraa kɛ gbɛi ni atsɔɔ nɔ akalaa woji lɛ amli, ni enɛ ehã atse mɛi abɔ ni kulɛ amɛtsuɔ nii yɛ nitsumɔhe niji wuji lɛ amli lɛ ayifalɛ lɛ nɔ. Akɛni mɛi ni tsuɔ nii yɛ nitsumɔhe niji wuji lɛ amli lɛ anɔ bagbɔ ní tsũi bakamɔ shi hewɔ lɛ, akɛ nitsumɔhe niji bibii ni yɔɔ maji krokomɛi anɔ lɛ amlibii lɛ bafata nitsumɔhe wuji lɛ amlibii lɛ ahe. Amrɔ nɛɛ, Odasefoi saŋŋ ni kɛ afii pii esɔmɔ ni he emɔ shi yɛ nitsumɔ lɛ mli lɛ jɛɔ hei pɔtɛi komɛi amɛkwɛɔ Biblia tsɔsemɔ nitsumɔ lɛ nɔ.”\nTsũi Amaamɔ yɛ Shikpɔji ni Bɛ Nii Tsɔ lɛ Anɔ\n8. Mɛɛ gbɛjianɔ ko Gbɛtsɔɔmɔ Kuu lɛ kwɛ ni ato shishi jogbaŋŋ yɛ afi 1999, ni mɛni hewɔ?\n8 Be ni afi 1900 afii lɛ heɔ aba naagbee lɛ, mɛi ni yɔɔ shikpɔji ni bɛ nii tsɔ lɛ anɔ lɛ babaoo ke yuu kɛba Yehowa gbɛjianɔtoo lɛ mli. Asafoi lɛ fee bɔ ni amɛbaanyɛ kɛmamɔ kpeehei. Shi yɛ maji komɛi anɔ lɛ, aŋmɔɔ nyɛmimɛi lɛ, ni ayeɔ amɛhe fɛo ejaakɛ kɛ́ akɛ amɛ-Maŋtsɛyeli Asai lɛ to sɔlemɔtsui komɛi ahe lɛ, anaa akɛ Asai lɛ egbɔ tsɔ. Shi kɛjɛ afi 1999 kɛbaa lɛ, Gbɛtsɔɔmɔ Kuu lɛ kwɛ ni ato gbɛjianɔ ko ni baahã amamɔ Maŋtsɛyeli Asai oyayaayai yɛ shikpɔji ni bɛ nii tsɔ lɛ anɔ. Akɛ shika ni shikpɔji ni yɔɔ nii saŋŋ lɛ anɔ bii lɛ tsuɔ lɛ yeɔ abuaa shikpɔji ni bɛ nii tsɔ lɛ anɔ bii lɛ koni “aye egbɔ pɛpɛɛpɛ.” (Kanemɔ 2 Korintobii 8:13-15.) Ni nyɛmimɛi hii kɛ yei ni jɛ shikpɔji krokomɛi anɔ lɛ kɛ amɛhe hãa kɛtsuɔ nitsumɔ lɛ.\n9. Mɛɛ nitsumɔ ebafee tamɔ eda kwraa tsɔ, shi mɛni anyɛ atsu?\n9 Shishijee lɛ, ebafee tamɔ nitsumɔ lɛ da kwraa tsɔ. Amaniɛbɔɔ ko ni nine shɛ nɔ yɛ afi 2001 lɛ tsɔɔ akɛ, ehe baahia ni amamɔ Maŋtsɛyeli Asai 18,300 kɛ sɛɛ yɛ shikpɔji 88 ni bɛ nii tsɔ lɛ anɔ. Shi yɛ Nyɔŋmɔ mumɔ lɛ kɛ wɔ-Maŋtsɛ Yesu Kristo yelikɛbuamɔ naa lɛ, nɔ ko kwraa bɛ ni anyɛŋ afee. (Mat. 19:26) Yɛ nɔ ni miihe ashɛ afii 15 pɛ mli, kɛjɛ afi 1999 kɛyashi afi 2013 lɛ, Nyɔŋmɔ webii lɛ tsɔ gbɛjianɔtoo nɛɛ nɔ amɛmamɔ Maŋtsɛyeli Asai 26,849 sɔŋŋ. * Akɛni Yehowa miijɔɔ shiɛmɔ nitsumɔ lɛ nɔ lolo hewɔ lɛ, be ni shɛɔ afi 2013 lɛ, Maŋtsɛyeli Asai aaafee 6,500 ahe miihia lolo yɛ nakai shikpɔji lɛ anɔ, ni amrɔ nɛɛ daa afi lɛ, ehe bahiaa ni amamɔ Maŋtsɛyeli Asai ohai abɔ komɛi hu.\nMaŋtsɛyeli Asai amaamɔ yɛ shikpɔji ni bɛ nɔ ko tsɔ lɛ anɔ lɛ hu yɛ enaagbai\n10-12. Mɛɛ gbɛ nɔ Maŋtsɛyeli Asai ni amamɔɔ lɛ ewo Yehowa hiɛ nyam?\n10 Mɛɛ gbɛ nɔ Maŋtsɛyeli Asai ni amamɔɔ nɛɛ ewo Yehowa hiɛ nyam? Amaniɛbɔɔ ko ni jɛ Zimbabwe nitsumɔhe nine lɛ kɛɛ akɛ: “Kɛ́ ama Maŋtsɛyeli Asa agbe naa lɛ, nyɔɔŋ kome mli nɔŋŋ lɛ, mɛi ni baa asafoŋ kpeei lɛ ayibɔ lɛ kuɔ ebɔɔ he.” Yɛ maji komɛi anɔ lɛ, etamɔ nɔ ni mɛi komɛi sumɔɔɔ ni amɛkɛ wɔ bɔɔ akɛ ja aná jamɔhe ni sa dã. Shi kɛ́ ama Maŋtsɛyeli Asa lɛ, etsɛɛɛ nɔŋŋ kɛkɛ lɛ eyi, ni ehe bahiaa ni ama ekroko. Kɛ̃lɛ jeee Asa lɛ fɛo kɛkɛ hãa mɛi keɔ yuu kɛbaa Yehowa we lɛ. Kristofoi asuɔmɔ krɔŋŋ ni tsumalɔi lɛ jieɔ lɛ kpo lɛ hu saa bɔ ni mɛi naa Yehowa asafo lɛ amɛhãa lɛ he. Hã wɔsusu nɔkwɛmɔnii fioo komɛi ahe wɔkwɛ.\n11 Indonesia. Be ni nuu ko ni kwɛɔ Maŋtsɛyeli Asa ni amaa lɛ ná le akɛ nitsulɔi lɛ fɛɛ kɛ amɛhe ehã ni awooo amɛ nyɔmɔ lɛ, ekɛɛ akɛ: “Webii nɛɛ, nyɛhe yɛ naakpɛɛ ei! Eyɛ mli akɛ awooo nyɛ nyɔmɔ moŋ, shi mina bɔ ni nyɛteŋ mɔ fɛɛ mɔ jɛɔ etsuiŋ etsuɔ nii kɛ miishɛɛ lɛ. Misusuɔ akɛ jamɔ ko bɛ ni tamɔ nyɛnɔ lɛ!”\n12 Ukraine. Yoo ko ni daa gbi lɛ ebatsɔɔ he ko ni aama Maŋtsɛyeli Asa yɛ lɛ mu sane naa akɛ, mɛi ni maa tsũ nɛɛ, Yehowa Odasefoi ji amɛ, ni Maŋtsɛyeli Asa amɛmaa lɛ. Ekɛɛ akɛ: “Minyɛmi yoo fioo ko ni batsɔ Yehowa Odasefonyo lɛ gba mi nyɛhe sane. Be ni mina bɔ ni nyɛmaa tsu nɛɛ, mikpɛ mli akɛ mi hu masumɔ ni mafata mumɔŋ weku nɛɛ he. Mina bɔ ni nyɛjieɔ suɔmɔ kpo lɛ.” Yoo nɛɛ kpɛlɛ ni akɛ lɛ bɔi nikasemɔ, ni abaptisi lɛ yɛ afi 2010.\n13, 14. (a) Mɛni okase yɛ bɔ ni nuu ko kɛ eŋa fee amɛnii amɛhã be ni amɛna nɔ ni yaa nɔ yɛ he ni amaa Maŋtsɛyeli Asa ko yɛ lɛ mli? (b) Mɛni obaanyɛ ofee kɛye obua koni he ni oyaa kpee yɛ lɛ awo Nyɔŋmɔ gbɛ́i, Yehowa, lɛ hiɛ nyam?\n13 Argentina. Nuu ko kɛ eŋa yana nyɛmi nuu ko ni miikwɛ Maŋtsɛyeli Asa ko maa nɔ. Nuu lɛ kɛɛ akɛ: “Wɔkwɛ bɔ ni nyɛmaa Asa lɛ aahu . . . ni wɔkpɛ mli akɛ wɔbaasumɔ ni wɔkase Nyɔŋmɔ he nii yɛ biɛ.” Kɛkɛ ni ekɛfata he akɛ, “Mɛni esa akɛ wɔfee koni wɔnyɛ wɔba kpee yɛ Asa nɛɛ nɔ?” Nuu lɛ kɛ eŋa lɛ kɛɛ amɛbaasumɔ ni akɛ amɛ akase Biblia lɛ shi ja weku muu lɛ fɛɛ ná mli gbɛfaŋnɔ dã. Nyɛmimɛi lɛ kɛ miishɛɛ kpɛlɛ nɔ.\n14 Ekolɛ, ofataaa he ni ama Maŋtsɛyeli Asa ni oyaa kpeei yɛ mli lɛ, shi fɛɛ sɛɛ lɛ, nibii pii yɛ ni obaanyɛ ofee yɛ nyɛ-Maŋtsɛyeli Asa lɛ nɔ kɛwo Yehowa hiɛ nyam. Ákɛ nɔkwɛmɔnɔ lɛ, obaanyɛ okɛ miishɛɛ afɔ̃ o-Biblia nikaselɔi, mɛi ni okuɔ osɛɛ oyasaraa amɛ, kɛ mɛi krokomɛi nine koni amɛkɛ bo aya kpeei yɛ Maŋtsɛyeli Asa lɛ nɔ. Oyɛ hegbɛ hu akɛ oyeɔ obuaa kɛ jɛmɛ bɛɛmɔ kɛ ekwramɔ. Kɛ́ oto oshika he gbɛjianɔ lɛ, obaanyɛ okɛ eko atsu onia koni akɛkwra nyɛ-Maŋtsɛyeli Asa lɛ loo akɛye abua kɛmamɔ jamɔhei nɛɛ yɛ je lɛŋ hei krokomɛi. (Kanemɔ 1 Korintobii 16:2.) Anyɛɔ akɛ nifeemɔi nɛɛ fɛɛ hu jieɔ Nyɔŋmɔ gbɛ́i, Yehowa, lɛ yi.\nNitsulɔi ni ‘Kɛ Amɛhe Hãa yɛ Amɛsuɔmɔ Naa’\n15-17. (a) Namɛi titri yeɔ amɛbuaa kɛmamɔɔ tsũi lɛ? (b) Mɛni okase kɛjɛ nɔ ni gbalashihilɛ mli hefatalɔi ni sɔmɔ akɛ maŋsɛɛ tsumaa nitsulɔi lɛ wie lɛ mli?\n15 Nyɛmimɛi hii kɛ yei ni yɔɔ hei ni amamɔɔ Maŋtsɛyeli Asai, Kpeei Asai, kɛ nitsumɔhe niji kɛ ehenɔi lɛ ji mɛi ni tsuɔ nitsumɔ lɛ titri. Shi bei pii lɛ, nyɛmimɛi hii kɛ yei ni he esa kɛ tsumaa lɛ jɛɔ maji krokomɛi anɔ amɛbayeɔ amɛbuaa. Mɛi ni kɛ amɛhe hãa lɛ ekomɛi eto amɛshihilɛ he gbɛjianɔ bɔ ni baahã amɛkɛ otsii komɛi ayaye abua kɛmamɔ Asai kɛ ehenɔi yɛ maŋsɛɛ. Mɛi komɛi hu eto gbɛjianɔ koni amɛnyɛ amɛkɛ amɛhe ahã afii saŋŋ, kɛ́ agbe nitsumɔ lɛ eko naa lɛ amɛyayeɔ amɛbuaa yɛ he kroko.\nTimo kɛ Lina Lappalainen ((Kwɛmɔ kuku 16 lɛ)\n16 Maŋsɛɛ tsumaa nitsulɔi lɛ kɛ naagbai komɛi kpeɔ, kɛ̃lɛ amɛnáa jɔɔmɔi ni hãa amɛtsuii nyɔɔ amɛmli. Ákɛ nɔkwɛmɔnɔ lɛ, Timo kɛ eŋa Lina efã gbɛ kɛyasɔmɔ yɛ maji komɛi ni yɔɔ Asia, Yuropa, kɛ South America kpokpai lɛ anɔ lɛ nɔ, ni amɛye amɛbua kɛmamɔ Maŋtsɛyeli Asai, Kpeei Asai, kɛ nitsumɔhe niji. Timo kɛɛ akɛ: “Yɛ afii 30 ni mikɛsɔmɔ lɛ mli lɛ, kɛhoo kwraa lɛ, daa afii enyɔ lɛ ajieɔ mi kɛyaa he kroko.” Lina ni Timo kɛ lɛ bote gbãla mli afii 25 ni eho nɛɛ kɛɛ akɛ: “Mikɛ Timo esɔmɔ yɛ maji srɔtoi nyɔŋma mli. Ebiɔ hewalɛ kɛ be babaoo dani anyɛɔ atsakeɔ he awoɔ maji srɔtoi lɛ ashihilɛ mli, tamɔ amɛniyenii, kɔɔyɔɔŋ tsakemɔ, wiemɔ, kɛ shikpɔŋkuku ni ashiɛɔ yɛ mli lɛ nɛkɛ, ni nakai nɔŋŋ eji yɛ nanemɛi anámɔ gbɛfaŋ hu.” * Ani amɛná deŋme ni amɛgbo lɛ he sɛɛ? Lina kɛɛ akɛ: “Naagbai ni wɔkɛkpe lɛ ehã wɔná jɔɔmɔi babaoo. Ajie Kristofoi asuɔmɔ kɛ gbɔfeemɔ su kpo atsɔɔ wɔ, ni wɔnuɔ he akɛ wɔyɛ Yehowa suɔmɔ kwɛmɔ shishi. Kɛfata he lɛ, wɔna shi ni Yesu wo ekaselɔi lɛ, ni yɔɔ Marko 10:29, 30 lɛ mlibaa yɛ wɔgbɛfaŋ. Wɔná mumɔŋ nyɛmimɛi hii kɛ yei kɛ nyɛmɛi toi oha.” Timo kɛɛ, “Wɔtsui nyɔɔ wɔmli waa akɛ wɔkɛ wɔhesai lɛ tsuɔ nitsumɔ ni he hiaa fe fɛɛ, ni ji Maŋtsɛ lɛ nibii lɛ ashweremɔ lɛ he nii.”\n17 Darren kɛ eŋa Sarah ni amɛye amɛbua yɛ nitsumɔ nɛɛ mli yɛ Afrika, Asia, Central America, Yuropa, South America, kɛ South Pacific kpokpai lɛ anɔ lɛ nuɔ he akɛ amɛná nibii babaoo fe nibii ni amɛkɛshã afɔle lɛ. Yɛ naagbai ni amɛkɛkpe lɛ fɛɛ sɛɛ lɛ, Darren kɛɛ akɛ: “Eji hegbɛ kple ni wɔná akɛ wɔkɛ nyɛmimɛi ni jɛ je lɛŋ hei srɔtoi lɛ tsu nii. Mibayɔse akɛ suɔmɔ ni wɔyɔɔ kɛhã Yehowa lɛ tamɔ kpãa ko ni ebɔle je lɛ, efimɔ wɔ fɛɛ efee wɔ ekome.” Sarah kɛɛ akɛ: “Mikase nibii babaoo yɛ nyɛmimɛi ni jɛ shihilɛi srɔtoi amli lɛ adɛŋ! Kɛ́ mina nibii ni amɛkɛshãa afɔle bɔ ni afee ni amɛnyɛ amɛsɔmɔ Yehowa lɛ, ekanyaa mi koni maya nɔ mikɛ minyɛmɔ fɛɛ asɔmɔ.”\n18. Gbalɛ ni yɔɔ Lala 110:1-3 lɛ miiná emlibaa yɛ mɛɛ gbɛ nɔ?\n18 Maŋtsɛ David gba akɛ eyɛ mli akɛ Nyɔŋmɔ Maŋtsɛyeli lɛ shishi bii lɛ kɛ naagbai baakpe moŋ, shi ‘amɛkɛ amɛhe baahã yɛ amɛsuɔmɔ naa’ kɛfĩ Maŋtsɛyeli lɛ nitsumɔi lɛ asɛɛ. (Kanemɔ Lala 110:1-3.) Mɛi fɛɛ ni tsuɔ nitsumɔ ni fĩɔ Maŋtsɛyeli lɛ sɛɛ lɛ miiná gbalɛ wiemɔi nɛɛ amlibaa mli gbɛfaŋnɔ. (1 Kor. 3:9) Nitsumɔhe niji babaoo ni wɔnaa, Kpeei Asai ohai abɔ, kɛ Maŋtsɛyeli Asai akpei nyɔŋmai abɔ ni yɔɔ je lɛŋ fɛɛ lɛ ji odaseyeli kple ni tsɔɔ akɛ Nyɔŋmɔ Maŋtsɛyeli lɛ ji nɔyeli diɛŋtsɛ ni miiye nɔ amrɔ nɛɛ. Kwɛ hegbɛ kple ni wɔná akɛ wɔbaatsɔ nitsumɔ ni kɛ yijiemɔ ni sa hãa Yehowa lɛ nɔ wɔsɔmɔ Maŋtsɛ Yesu Kristo!\n^ kk. 6 Yɛ afi 2013 lɛ, akpɛlɛ mɛi 230,000 kɛ sɛɛ ni tuu amɛhe amɛha lɛ anɔ akɛ amɛkɛ Tsumaa Ajinafoi Akui 132 ni yɔɔ Amerika lɛ ayatsu nii. Yɛ Amerika lɛ, daa afi lɛ ajinafoi akui nɛɛ kwɛɔ ni amamɔɔ Maŋtsɛyeli Asai aaafee 75, ni amɛyeɔ amɛbuaa kɛsaa asai aaafee 900.\n^ kk. 9 Maŋtsɛyeli Asai babaoo ni amamɔ yɛ shikpɔji ni bɛ gbɛjianɔ ni ato nɛɛ mli lɛ fataaa yibɔ nɛɛ he.\n^ kk. 16 Maŋsɛɛ tsumaa nitsulɔi kɛ mɛi ni etuu amɛhe amɛhã lɛ yeɔ amɛbe lɛ mli fã titri kɛmamɔɔ tsũi lɛ, shi yɛ otsii lɛ anaagbee loo gbɛkɛnaashi lɛ, amɛyayeɔ amɛbuaa asafoi ni amɛkɛbɔɔ lɛ yɛ shiɛmɔ nitsumɔ lɛ mli.\nMɛni hewɔ wɔmamɔɔ kpeehei kɛ nitsumɔhe niji lɛ?\nMɛɛ gbɛi anɔ wɔtsumaa nitsumɔ lɛ woɔ Yehowa hiɛ nyam?\nMɛni obaanyɛ ofee kɛfĩ wɔjamɔhei lɛ amaamɔ kɛ amɛkwramɔ sɛɛ?\nMaŋtsɛyeli Asai Amaamɔ Hãa Anɔkwa Jamɔ Shwereɔ


College of Life Science, Capital Normal University, Beijing, 100048, China.\nQiang Yang, Vladimir N. Makarkin, and Dong Ren "Remarkable New Genus of Gumillinae (Neuroptera: Osmylidae) from the Jurassic of China," Annals of the Entomological Society of America 103(6), (1 November 2010). https://doi.org/10.1603/AN10097\nLe saumon pétrifié de Beaune histoire de la...\n"Remarkable New Genus of Gumillinae (Neuroptera: Osmylidae) from the Jurassic of China," 103(6)


Biblia Lɛ—Wolo Ni Jɛ Nyɔŋmɔ Ni Yɔɔ Suɔmɔ Lɛ Ŋɔɔ\nKANEMƆ YƐ Acholi Afrikaans Albania Amerika Mumuii Awiemɔ Amharic Arabic Armenia Azerbaijani Azerbaijani (Cyrillic) Bashkir Bicol Blɔfo Brazil Mumuii Awiemɔ Bulgaria Cambodia Catalan Cebuano Chichewa Chile Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatia Czech Denmark Dutch Estonia Faroese Fiji Finland French Ga Georgia Germany Greenland Guarani Haitian Creole Hausa Hela Hiligaynon Hindi Hungary Iloko Indonesia Italia Japan Kannada Kikuyu Kiluba Kinyarwanda Kirghiz Korea Krio Kwanyama Latvia Lhukonzo Lithuania Luganda Macedonia Malagasy Maya Mexico Mumuii Awiemɔ Myanmar Nepali Norway Oromo Ossetia Pangasinan Papiamento (Curaçao) Peru Mumuii Awiemɔ Poland Portugal (Portugal) Portuguese (Brazil) Quechua (Ayacucho) Quechua (Bolivia) Quechua (Cuzco) Romania Russia Russia Mumuii Awiemɔ Samoa Serbia (Roma) Serbian (Cyrillic) Setswana Seychelles Creole Shona Sinhala Slovak Slovenia Solomon Islands Pidgin Spania Swahili Sweden Tagalog Tajiki Tatar Thailand Tigrinya Tiv Tonga Tsonga Turkey Turkmen Tuvalu Tzotzil Ukrain Urdu Uzbek Vietnam Xhosa Yoruba Zulu\nKƐƐMƆ mi, mɛɛ wolo osumɔɔ waa diɛŋtsɛ?— Gbekɛbii komɛi baasumɔ nɔ ni wieɔ kooloi ahe. Mɛi krokomɛi hu baasumɔ wolo ni mfonirii babaoo yɔɔ mli. Ebaanyɛ efee nɔ ni yɔɔ miishɛɛ akɛ oookane nakai woji lɛ.\nShi woji ni hi fe fɛɛ yɛ je lɛŋ fɛɛ ji nɔ ni gbaa wɔ anɔkwale ni kɔɔ Nyɔŋmɔ he lɛ. Nakai woji lɛ ateŋ ekome he yɛ sɛɛnamɔ waa fe ekrokomɛi lɛ fɛɛ. Ani ole nɛkɛ wolo nɛɛ?— No ji Biblia lɛ.\nMɛni hewɔ Biblia lɛ he hiaa waa nakai lɛ?— Ejaakɛ eji wolo ni jɛ Nyɔŋmɔ ŋɔɔ. Egbaa wɔ ehe sane kɛ nibii kpakpai ni ebaafee kɛha wɔ lɛ. Ni etsɔɔ wɔ nɔ ni esa akɛ wɔfee koni wɔsa ehiɛ. Etamɔ wolo ko ni jɛ Nyɔŋmɔ ŋɔɔ.\nKulɛ, Nyɔŋmɔ baanyɛ aŋma Biblia muu lɛ fɛɛ kɛjɛ ŋwɛi koni ekɛha gbɔmɔ. Shi efeee nakai. Eyɛ mli akɛ susumɔi lɛ ba kɛjɛ Nyɔŋmɔ ŋɔɔ moŋ, shi ekɛ etsuji ni yɔɔ shikpɔŋ nɔ lɛ tsu nii koni amɛŋmala Biblia lɛ mli saji lɛ ateŋ babaoo.\nMɛɛ gbɛ nɔ Nyɔŋmɔ tsɔ efee nakai?— Bɔni afee ni wɔnu gbɛ ni etsɔ nɔ efee nakai lɛ shishi lɛ, susumɔ enɛ he okwɛ. Kɛji akɛ wɔnu mɔ ko gbee yɛ redio nɔ lɛ, ekolɛ gbee ni wɔnuɔ lɛ jɛ mɔ ko ni yɔɔ shɔŋŋ ŋɔɔ. Kɛji akɛ wɔkwɛ tɛlivishiŋ lɛ, wɔbaanyɛ wɔna gbɔmɛi ni yɔɔ je lɛŋ maji krokomɛi anɔ lɛ ahe mfonirii po, ni wɔbaanyɛ wɔnu nɔ ni amɛkɛɔ lɛ.\nGbɔmɛi baanyɛ aya shɔŋŋ po kɛya nyɔɔŋtsere lɛ nɔ yɛ amɛ ŋwɛiniiaŋ lɛji amli, ni amɛbaanyɛ ni amɛkɛ shɛɛ saji ajɛ jɛmɛ kɛba shikpɔŋ lɛ nɔ. Ani ole nakai?— Kɛji akɛ gbɔmɛi baanyɛ afee nakai lɛ, ani Nyɔŋmɔ baanyɛ ekɛ shɛɛ saji ajɛ ŋwɛi aba?— Hɛɛ, ebaanyɛ! Ni efee nakai jeeŋmɔ dani gbɔmɛi ná redio kɛ tɛlivishiŋ.\nTe wɔfeɔ tɛŋŋ wɔleɔ akɛ Nyɔŋmɔ baanyɛ ajɛ shɔŋŋ ni ekɛ wɔ awie lɛ?\nMose ji nuu ni nu ni Nyɔŋmɔ miiwie diɛŋtsɛ. Mose nyɛɛɛ ana Nyɔŋmɔ, shi enyɛ enu Nyɔŋmɔ gbee. Gbɔmɛi akpekpei abɔ yɛ jɛmɛ beni enɛ ba lɛ. Yɛ anɔkwale mli lɛ, Nyɔŋmɔ ha gɔŋ muu fɛɛ hoso, ni sarawagbamɔi kɛ nugbɔshiimɔi ba yɛ nakai gbi lɛ nɔ. Gbɔmɛi lɛ le akɛ Nyɔŋmɔ ewie, shi amɛtsui fã waa. No hewɔ lɛ amɛkɛɛ Mose akɛ: “Bo moŋ okɛ wɔ awie, ni wɔɔbo toi; shi kaaha Nyɔŋmɔ kɛ wɔ miiwie ni wɔbagboi.” Yɛ sɛɛ mli lɛ Mose ŋmala nibii ni Nyɔŋmɔ wie lɛ efɔ̃ shi. Ni nɔ ni Mose ŋma lɛ yɛ Biblia lɛ mli.—2 Mose 20:18-21.\nMose ŋmala Biblia lɛ mli klɛŋklɛŋ woji enumɔ lɛ. Shi jeee lɛ ekome pɛ ji mɔ ni ŋma. Nyɔŋmɔ kɛ hii aaafee 40 tsu nii ni amɛŋmala Biblia lɛ fãi komɛi. Nɛkɛ gbɔmɛi nɛɛ hi shi jeeŋmɔ beebe, ni ehé afii pii dani aŋma Biblia lɛ agbe naa. Hɛɛ, ehé be ni shɛɔ afii 1,600! Nɔ ni yɔɔ naakpɛɛ ji akɛ, eyɛ mli akɛ nɛkɛ hii nɛɛ ateŋ mɛi komɛi kɛ amɛhe ekpeee kwraa moŋ, shi saji ni amɛŋmala lɛ fɛɛ kɛ amɛhe kpãa gbee waa.\nMɛni ji Biblia ŋmalalɔi nɛɛ agbɛi?\nHii komɛi ni Nyɔŋmɔ kɛ amɛ tsu nii koni amɛŋmala Biblia lɛ ehe gbɛi waa. Eyɛ mli akɛ kulɛ Mose ji tookwɛlɔ moŋ, shi ebatsɔ Israel maŋ lɛ hiɛnyiɛlɔ. Salomo ji maŋtsɛ ni le nii fe mɔ fɛɛ mɔ, ni eyɛ nii hu fe mɔ fɛɛ mɔ yɛ je lɛŋ. Shi niŋmalalɔi krokomɛi yɛ ni aleee amɛ tsɔ̃. Amos ji mɔ ni kwɛɔ tsei ni woɔ agbamii anɔ.\nKɛfata he lɛ, mɛi ni ŋmala Biblia lɛ ateŋ mɔ kome ji tsofafeelɔ. Ani ole egbɛi?— Lɛ ji Luka. Niŋmalɔ kroko hu ji toohelɔ. Egbɛi ji Mateo. Mɔ kroko ko hu ji tsutsu mlalelɔ, ehe esa waa yɛ Yudafoi ajamɔ he mla mli. Eŋmala Biblia lɛ mli woji lɛ babaoo fe mɔ fɛɛ mɔ. Ani ole egbɛi?— Lɛ ji Paulo. Ni Yesu kaselɔi ni ji Petro kɛ Yohane ni ŋmala Biblia lɛ eko lɛ hu ji wolɛi yɛ be ko ni eho lɛ mli.\nGbɔmɛi ni ŋmala Biblia lɛ ateŋ mɛi babaoo ŋmala nibii ni Nyɔŋmɔ baafee yɛ wɔsɛɛ be mli. Te fee tɛŋŋ ni amɛle nɛkɛ nibii nɛɛ dani amɛba mli diɛŋtsɛ po lɛ?— Nyɔŋmɔ kɛ enɛɛmɛi ahe saji eha nakai hii lɛ. Ekɛɛ amɛ nɔ ni baaba.\nBeni Yesu, ni ji Tsɔɔlɔ Kpele lɛ ba shikpɔŋ nɔ lɛ, no mli lɛ aŋmala Biblia lɛ mli fã ko ni fa momo. Agbɛnɛ, kaimɔ akɛ, no mli lɛ Tsɔɔlɔ Kpele lɛ yɛ ŋwɛi. Ele nɔ ni Nyɔŋmɔ efee. Ani ehé eye akɛ Biblia lɛ jɛ Nyɔŋmɔ ŋɔɔ?— Hɛɛ, ehé eye.\nKɛji akɛ Yesu miiwie Nyɔŋmɔ nitsumɔi ahe etsɔɔ gbɔmɛi lɛ, ekaneɔ nii kɛjɛɔ Biblia lɛ mli. Yɛ bei komɛi amli lɛ, ejɛɔ nibii ni ekaiɔ mli ekɛɔ amɛ nɔ ni yɔɔ mli. Yesu hu kɛ saji babaoo jɛ Nyɔŋmɔ ŋɔɔ kɛbaha wɔ. Yesu kɛɛ: “Nii ni minu yɛ enaa lɛ, nɛkɛ nii nɛɛ nɔŋŋ miwieɔ mitsɔɔ je lɛ.” (Yohane 8:26) Yesu enu saji pii kɛjɛ Nyɔŋmɔ ŋɔɔ ejaakɛ ekɛ Nyɔŋmɔ ehi shi. Ni nɛgbɛ ji he ni wɔbaanyɛ wɔkane saji ni Yesu wie lɛ yɛ?— Yɛ Biblia lɛ mli. Aŋmala fɛɛ ashwie shi koni wɔkane.\nShi, beni Nyɔŋmɔ kɛ gbɔmɛi tsu nii koni amɛŋmala nii lɛ, amɛŋmala yɛ wiemɔ ni amɛfɔɔ wiemɔ lɛ mli. No hewɔ lɛ, aŋmala Biblia lɛ mli fã ko ni fa yɛ Hebri wiemɔ mli, ekomɛi yɛ Aram mli, kɛ saŋŋ hu yɛ Hela wiemɔ mli. Akɛni gbɔmɛi ni yɔɔ ŋmɛnɛ lɛ ateŋ mɛi babaoo nyɛɛɛ akane nakai wiemɔi lɛ hewɔ lɛ, átsɔɔ Biblia lɛ shishi kɛtee wiemɔi krokomɛi amli. Ŋmɛnɛ, abaanyɛ akane Biblia lɛ mli fãi komɛi yɛ wiemɔi fe 2,260 mli. Bo lɛ susumɔ he okwɛ! Biblia lɛ ji wolo ni Nyɔŋmɔ ŋma kɛha gbɔmɛi ni yɔɔ he fɛɛ he. Yɛ wiemɔi srɔtoi babaoo ni atsɔɔ Biblia lɛ shishi kɛtee mli lɛ fɛɛ sɛɛ lɛ, emli shɛɛ sane lɛ jɛ Nyɔŋmɔ ŋɔɔ.\nNɔ ni Biblia lɛ kɛɔ lɛ he hiaa wɔ. Aŋma jeeŋmɔ beebe. Shi, egbaa wɔ nibii ni miiya nɔ ŋmɛnɛ. Ni egbaa wɔ nɔ ni Nyɔŋmɔ baafee yɛ wɔsɛɛ be ni ebɛŋkɛ lɛ mli. Nɔ ni ekɛɔ lɛ yɛ miishɛɛ waa! Ehaa wɔ hiɛnɔkamɔ ko ni nɔ bɛ.\nMɛni nibii obaanyɛ okase kɛjɛ Biblia lɛ kanemɔ mli?\nBiblia lɛ hu gbaa wɔ bɔ ni Nyɔŋmɔ taoɔ ni wɔhi shi wɔha. Egbaa wɔ nibii ni ja kɛ nibii ni ejaaa. Ehe miihia ni ole enɛ, ni mi hu nakai nɔŋŋ. Egbaa wɔ saji ni kɔɔ gbɔmɛi ni fee nibii gbohii kɛ nɔ ni ba amɛnɔ lɛ ahe sane, koni wɔkɛ wɔhe akayawo haomɔ ni ba amɛnɔ lɛ mli. Egbaa wɔ gbɔmɛi hu ni fee nibii ni ja kɛ nɔ ni jɛ mli ba amɛnɔ lɛ he saji. Aŋmala saji nɛɛ fɛɛ ashwie shi koni wɔná he sɛɛ.\nShi, bɔni afee ni wɔná Biblia lɛ he sɛɛ kɛmɔ shi lɛ, ehe miihia ni wɔle sanebimɔ ko hetoo. Sanebimɔ lɛ ji: Namɔ kɛ Biblia lɛ ha wɔ? Mɛɛ hetoo obaaha?— Hɛɛ, Biblia muu lɛ fɛɛ jɛ Nyɔŋmɔ ŋɔɔ. Belɛ te wɔɔfee tɛŋŋ wɔtsɔɔ akɛ wɔji nilelɔi lɛɛlɛŋ lɛ?— Kɛtsɔ Nyɔŋmɔ ni wɔbaabo lɛ toi kɛ nɔ ni ekɛɔ lɛ ni wɔbaafee lɛ nɔ.\nNo hewɔ lɛ, ehe miihia ni wɔhe be ni wɔkane Biblia lɛ kutuu. Kɛji akɛ wɔnine shɛ wolo ko nɔ kɛjɛ mɔ ko ni wɔsumɔɔ esane waa ŋɔɔ lɛ, wɔkaneɔ lɛ shii abɔ. Ejara wa kɛha wɔ. Nakai esa akɛ Biblia lɛ afee kɛha wɔ, ejaakɛ eji wolo ni jɛ Mɔ ni sumɔɔ wɔsane waa fe fɛɛ lɛ ŋɔɔ. Eji wolo ni jɛ Nyɔŋmɔ ni yɔɔ suɔmɔ lɛ ŋɔɔ.\nOkɛ be ko ama shi agbɛnɛ, koni okane ŋmalɛi nɛɛ ni tsɔɔ akɛ Biblia lɛ ji Nyɔŋmɔ Wiemɔ lɛɛlɛŋ, ni aŋma kɛha wɔ sɛɛnamɔ lɛ: Romabii 15:4; 2 Timoteo 3:16, 17; kɛ 2 Petro 1:20, 21.\nMɛɛ gbɛ nɔ Biblia lɛ baanyɛ awa bo kɛtsu onaagbai ahe nii? Mɛni hewɔ obaanyɛ ohe gbalɛi ni yɔɔ Biblia lɛ mli lɛ oye?\nKasemɔ Biblia ŋmalɔi kpaanyɔ ni kɛ Yesu hi shi yɛ be kometoo lɛ nɔŋŋ mli ni ŋmala eshihilɛ mli saji lɛ ahe nii.\nKɛmaje Mɔ Ko Kɛmaje Mɔ Ko Wolo Ni Jɛ Nyɔŋmɔ Ni Yɔɔ Suɔmɔ Lɛ Ŋɔɔ\nKɛmaje Mɔ Ko Kɛmaje Mɔ Ko Kasemɔ Nii Kɛjɛ Tsɔɔlɔ Kpele Lɛ Ŋɔɔ